Bukedde Online - Poliisi eweze ebikujjuko mu kudda kwa Bobi Wine\nPoliisi eweze ebikujjuko mu kudda kwa Bobi Wine\nOulanyah alabudde abantu ku kulwanagana olw'amaddiini...\nGav't eyagala Palamenti egikkirize okwewola...\nPOLIISI erangiridde amateeka agagenda okugobererwa mu kudda kw’omubaka wa Kyadondo East Robert Kyagulanyi amanyiddwa nga ‘Bobi Wine’ mw’eweredde ebikujjuko n’enkung’ana zonna ezibadde ziyinza okubaawo mu kudda kwe.\nOmwogezi wa poliisi Emilian Kayima (ow’okubiri ku kkono) n’abakungu abalala okuli Asuman Mugenyi (asooka ku kkono), Moses Kafeero ne Norman Musinga .\nPOLIISI erangiridde amateeka agagenda okugobererwa mu kudda kw’omubaka wa Kyadondo East, Robert Kyagulanyi amanyiddwa nga ‘Bobi Wine’ mw’eweredde ebikujjuko n’enkung’aAna zonna ezibadde ziyinza okubaawo mu kudda kwe.\nBobi Wine olunaAtonnya ku kisaawe e Ntebe ajja kwanirizibwa ba famire ye yokka n’oluvannyuma ab’ebyokwerinda bamuwerekere okumutuusa mu maka e Magere ku lw’e Gayaza.\nBobi Wine abadde mu Amerika gye yagenda okujjanjabirwa oluvannyuma lw’okufuna obuvune mu kanyoolagano k’okukwatibwa ab’ebyokwerinda mu kibuga Arua gye yali ne banne nga bagenze okunoonyeza omubaka Kasiano Wadri akalulu.\nYakwatibwa n’abantu abalala 33 ne baggalirwa ku by'okukanyugira emmotoka za Pulezidenti Museveni amayinja ne bayasaako emu endabirwamu era emisango giri mu kkooti e Gulu. Ogw’okusangibwa n’emmundu gavumenti gwe yali emutaddeko yagumuggyako.\nNga boogera eri bannamawulire mu Kampala abakungu ba poliisi okwabadde omwogezi wa poliisi mu ggwanga, Emilian Kayima abadde n’abanene ba poliisi abalala baategeezezza.\n‘’Tukitegedde nti omubaka Robert Kyagulanyi akomawo nkya ku Lwokuna nga September 20. Ajja kwanirizibwa ba famire ye bokka era abeebyokwerinda bagenda kumukuuma okuva e Ntebe okumutuusa mu maka ge e (Magere)’’.\nPoliisi etegeezezza ekitegedde nti waliwo abantu abagenda bagaba T’ Shirt emmyuufu n’okukunga abalala okwetaba mu bikujjuko by’okumwaniriza n’egamba nti bino bimenya mateeka era tebigenda kukkirizibwa kuba bijja kutataaganya enzirukanya y’emirimu.


Bukedde Online - Baddereeva bagobye KCCA mu ppaaka\nBaddereeva bagobye KCCA mu ppaaka\nMbabaaliEkkanisa egwiiridde abalokole e Kabonera\nEttemu n'obubbi bisitudde enkundi mu Masaka\nBADDEREEVA ba ttakisi mu paaka enkadde n’empya bavudde mu mbeera ne balemesa abakozi b’ekitongole kya KCCA abaabadde basindikiddwa okuddamu okusolooza ssente za lisiiti.\nBya Eria Luyimba zi ne Henry Ssennyondo\nAbakozi ba KCCA baakedde kukwata bijegere ne baggala emiryango gyonna egifuluma paaka zombi ne batandika okubuuza baddereeva lisiiti z’okusasula ssente 120,000/- eza buli mwezi.\nKino kyaggye baddereeva mu mbeera basindikiriza abakozi ba KCCA ne babagoba ku miryango nga bagamba nti baawaaba omusango mu kkooti nga beemulugunya ku ssente zino kyokka nga baalabiddewo nga babaagaza okusasula\nSsentebe w’ekibiina kya baddereeva ne bakondakita, Mustapha Mayambala yagambye nti ye ne banne baatwala omusango mu kkooti nga beemulugunya ku ssente emitwalo 12 wabula KCCA ebadde tennawaayo kwewozaako kwayo ate ezze mu kusolooza ssente.\nDudu eyakutte omuliro mu paaka enkadde ku siteegi y’e Mengo.\nYagambye nti omusango guno baagutwala mu kkooti nga May 17 nga bayita mu balooya ba Matovu & Matovu Co. Advocates nga bagamba nti ssente emitwalo 12 KCCA z’ebaggyako tezaayita mu mateeka ng’ate n’akakiiko akakola ku kukuzisolooza tebaakakkaanyaako kuba abasinga tebakola mu ttakisi.\nOluvannyuma abakozi ba KCCA eby’okusolooza ssente baabivuddeko ne bagamba nti ensonga baabadde basazeewo kuzitwalira bakama baabwe.\nAte baddereeva ba takisi ne bakondakita baabunye emiwabo takisi ey’ekika kya “Dudu” nnamba UAE-910R ku siteegi y’e Mengo bwe yakutte omuliro n’esaanawo. Poliisi y’ekitongole ekizikiriza omuliro we yatuukidde ng’emmotoka esaanyeewo.\nAziz Azinoonya akoze amaalo agasukkiridde ewa Obama


GIWUNYE! Omugagga Sipapa aliira ku nsiko ku byagudde e Kamwokya, Poliisi eyungudde Bakomando okumunoonya mu bwangu ebitebye – The Bridge Uganda\nGIWUNYE! Omugagga Sipapa aliira ku nsiko ku byagudde e Kamwokya, Poliisi eyungudde Bakomando okumunoonya mu bwangu ebitebye\nPoliisi eri mu kunoonya omugagga Orema Charles amanyikiddwa nga Sipapa okwewozaako, ku masasi agaakubiddwa akawungeezi k’olunnaku olw’eggulo mu bitundu bye Kamwokya.\nOkusinzira ku mwogezi wa Poliisi mu Kampala n’emirirwano Patrick Onyango, omugagga Sipapa yabadde avuga emmotoka ekika kya Super Custom namba UBE 229E, kwekupangisa ekifo okumpi n’amaka ga Fred Nyanzi wayinza okupakinga.\nOnyango agamba nti sipapa, amangu ddala yalumbiddwa abavubuka abatamanyiddwa, ne baasa endabirwamu ye mmotoka ye era wakati mu kwetaasa, sipapa yabadde n’abantu mundu, abakubye amasasi 3 mu bbanga.\nOnyango agamba nti wadde Sipapa ne banne, tebalina muntu yenna gwe balumizza, banoonyezebwa okwewozaako ku mmundu zebalina, okusobola okulwanyisa abantu bonna abalina emmundu mu ngeri emenya amateeka.


Bukedde Online - Aba Twaweza bafulumizza alipoota ku nkozesa y'emikutu gy'empuliziganya\nAba Twaweza bafulumizza alipoota ku nkozesa y'emikutu gy'empuliziganya\nOwa North Korea yejjusizza ku by'okutta omusajja wa South Korea\nEkiri mu lumbe lwa Sebaggala: Gavt. esasud...\nLEERO Mande September 28, 2020 giweze emyaka 15 nga Uganda eyisizza etteeka erikkiriza abantu okufuna amawulire gebaagala awatali kukugirwa.\nOmukungu wa Twaweza ng'annyonnyola\nEtteeka liwa munnansi omukisa okubuuza embalirira n'okugyekenneenya ku mirimu gya gavumenti egiteekeddwamu sente z'eggwanga.\nEkigendererwa ekikulu kyali kya kuwa bannansi omukisa okwenyigira mu kusalawo ku nsonga ez'enkizo ku mitendera egye'enjawulo.\nNewankubadde etteeka ligamba lityo ebikolebwa ne bye bateeka mu nkola bikontana n'ebiri mu biwandiiko.\nOkunoonyereza okwenjawulo okuzze kukolebwa aba Twaweza omwaka guno kulaga nti abakozi ba gavumenti okuwa omuntu amawulire geyetaaga kulimu emitendera mingi olumu ogiremesa okukituukiriza.\nOkunoonyereza kwe baakola ne bafulumya lipooti ku lunaku lw'eddembe ly'amawulire mu nsi yonna kulaga nti ku buli bantu bana osangako basatu nga bakozesa radio ng'omukutu kwe balina okufuna amawulire.\nBano bakola ebitundu 74 ku 100 ate abantu 10 osangako omu nga TV gwe mukutu kw'aggya amawulire ekikola ebitundu 13 ku 100.\nOkunoonyereza kwekumu kulaga nti bannansi ebitundu 94 ku 100 bawagira okuteeka akazito ku babaka ba palamenti kubanga banafu ku nsonga eno era tebafaayo kulwanirira bantu.\nWabula Godffrey Macho omubaka wa munisipaali y'e Busia agamba nti nga palamenti tuzze tuvumirira okulemesa abantu okufuna amawulire gebaagala wabula tukizudde nti abamu babeera tebamanyi so nga lino ddembe lyabwe okuweebwa bye baagala okumanya okuva mu gavumenti.\nOmuntu agenda ku poliisi n'asaba sitetimentiye ne bagimumma so ng'etteeka likirambika bulungi nti asaanidde okumimanya. Ebimu bikolebwa biringa ebiraga nti gavumenti ekola amateeka kyokka n'esigala ng'egeekoledde nga yo ne gatagasa batuuze.\nNewankubadde Omubaka Macho agamba nti bakoze kaweefube oyo, lipooti eraga nti bannansi ebitundu 94 ku 100 si bamativu n'emirimu gy'ababaka baboogerako ng'abanafu.\nLIPOOTI KU BAKOZI BA GAVUMENTI:\nNovember 2019, aba Twaweza baakola okunoonyerza okulala okuzuula ekituufu ku mateeka agalai mu bitabo n'ebikolebwa ne bazuula nti:\nGavumenti okuteekawo enkola nga basaba emikutu gy'amawulire okuwaayo obudde okwogera ku nteekateeka za gavumenti kiyambye nnyo okuwa bannansi omukisa okwogerezeganya n'abakungu ba gavumenti.\nKyokka kulaga nti abakozi ba gavumenti abaalondebwa mu kalulu n'abo abalondebwa pulezidenti bangi tebanyi tteeka lino erikkiriza abantu okumanya bye baagala okutegeera era baategeeza nti tebatendekebwangako ku biri mu tteeka.\nBangi tebamanyi nti kibakakatako okuwa abantu amawulire gebaagala wabula balowooza nti ddembe lyabwe okubabegereko bo kye baagala okubategeeza.\nOfiisi za gavumenti nnyongi tezirina mbalirira era teziweebwa sente kukola mirimu gyazo kyokka banansi bangi balowooza nti okwetaba mu nkiiko za gavumenti bateekwa okusasulwa.\nRonie David Mutebi (Buikwe South) yategeezezza Bukedde nti etteeka bwe lifuluma liteekebwa mu nkola wabula ebisinga obungi byonoonekera ku ludda lw'abantu abalina okufuna amawulire. Wano mu Uganda abantu tebaagala kusoma bintu ebibaweereddwa naye awali public Libray tebazikozesa.\nAmawulire weegali mu ggwanga naye abantu tebafaayo kugasoma, emikutu gya yintanenti abantu bagendayo kunyumira birala ne batasoma bye basaanidde okumanya so nga kwebiri ku mikutu egy'enjawulo.\nPublic ofiisi nnyingi zikoze kyezisobola okukozesa emikutu gy'amawulire naye bwe bagiwa abantu tebagikozesa. Omulimu ogusinga gusigadde kuyambako kumanyisa bantu gye basobola okusanga amawulire gebetaaga.\nLIPOOTI KU NGERI BANNANSI GYE BEETABA MU NKUNG'AANA:\nEkiseera kyonna demokulasiya annyonnyolwa nti ye gavumenti eyabantu ng'ekolebwa bantu nga kiraga nti omuntu wabulijjo ateekwa okwenyigira butereevu mu kusalawo ku nsonga ez'enkizo.\nOkunoonyereza kwa twaweza okwakolebwa December 2018 kwanukula ebibuuzo ku ngeri abantu gye beenyigira mu kusalawo ng'eyanukula ebibuuzo eby'enjawulo:\nBannansi beenyigira batya mu nteekateeka za gavumenti? Mitwe ki gye basinga okukubaganyako ebirowoozo? Kiki ekiremesa bannansi okwetabamu n'ebirala.\nBye baazuula ebiri mu lipooti biraga nti:\n• Bannansi baali batoono nnyo abakkiriza nti beetabako mu lukung'aana lwa gavumenti lwonna omwako oguyise.\n• Abalemeddwa okwetaba mu nkung'aana oba enkiiko bawa ensonga eziwerako ezibalemesa.\n• Abantu 10 osangako 4 abasobodde okutuukirira abakulembeze ba gavumenti z'ebitundu okutusaayo ekizibu kyabwe.\n• Buli bannansi 5 kuliko 3 abeetabye mu nkung'aana z'okusalawo omwaka oguwedde.\n• Kyokka ku buli bannansi bana osangako basatu abagamba nti newankubadde bagenda mu nkiiko, si kyangu okutuusa ekirowoozo kyo\nOmuyizi eyakubiddwa essaasi e Jinja bamusiibudde\nAbagambibwa okutta omuyizi wa S.6 bavunaaniddwa ogw'obutemu: Basindikiddwa Luzira


Abakulembeze ba NUP/People Power boolekedde akaseera akazibu okusunsula baani abagenda okubakwatira bendera - Watchdog Uganda\nJoel Senyonyi nabavuganya e Lubaga South\nABAKULEMBEZE be Kibiina kya National Union Platform NUP saako ne kisinde kya People Power ekikulembera Omubaka Robert Kyagulanyi Sentamu boolekedde olusozi gambalagala wakati mu kusunsula abagenda okukwatira ekibiina kyabwe bendera mu kulonda okubindabinda.\nObuzibu we businze okuva kwe kuba nti abantu bangi abaagenda mu kakiiko kaabwe akeby’okulonda ne bajjayo empapula era nga nabamu mu kiseera kino baakuba dda ebipande ebilaga obubonero bwe kisinde kya People Power, ekimu ku bintu ebisinze okutiisa abakulembeze mu NUP.\nOmwogezi wa NUP Joel Senyonyi agamba nti ekyamazima wagenda kubaawo obuzibu ku buli mutendera okusunsula baani abagenda okukwatira ekibiina bendera mu kulonda, kubanga abantu bonna baabwe ate nga bakoleredde ekisinde okuviira ddala mu ntandikwa.\nNaye yagumizza bannakibiina kya NUP ne People Power nti enteekateeka zikolebwa okulaba nga mu buli kifo basimbamu omuntu omu, kubanga bwe banajja abangi mu kifo ekimu bayinza okuwangulwa, songa mu kiseera kino beetaaga okuyisaamu abantu bangi ku buli mutendera.\nKi no kisinga kweyolekera mu Kampala, Buganda ne Busoga ekibiina gye kisinga okuba n’obuwagizi obungi, nga abakulu balina okukola ekyetaagisa okulaba nga batereeza ensonga eno.\nWhy Bobi Wine’s NUP made a big mistake to welcome Andrew Mwenda to their political party\nWhy Bobi Wine's NUP made a big mistake to welcome Andrew Mwenda to their political party


Bukedde Online - Ebyatabudde ab'e kibuli okugoba kamulegeya\nEbyatabudde ab'e kibuli okugoba kamulegeya\nSheikh Kamulegeya (wakati) ng’ali ne Lubega Kaddunabbi (ku ddyo) mu kusaala.\nOBUKULEMBEZE bw’e Kibuli okutuuka okugoba Sheikh Obed Kamulegeya ku kifo ky’abaddemu eky’okukulira Bamaseeka mu ggwanga, abadde amaze emyaka ebiri nga takwatagana nabo.\nAkakuubagano kaatandika ku nkomerero ya 2015 era ekimu ku byabatabula zaali kampeyini z’Obwapulezidenti ezaali zitandise ekiseera ekyo. Embiranye yeeyongera era we baamugobedde nga yaakamala Iddi ssatu zonna nga tazisaalira Kibuli. Erigenda e Kibuli abadde yalitta ng’asinga kubeera mu muzikiti gwa Bukoto – Nateete era kibadde kyangu gyali okusisinkana Mufuti e Kampalamukadde Sheikh Shaban Ramadhan Mubajje okusinga okusisinkana Omulangira Kassim Nakibinge ow’e Kibuli.\nSheikh Nuhu Muzaata mu kulangirira okuwummuzibwa kwa Kamulegeya yagambye nti asikiziddwa Sheikh Mohammed Lunaanoba. Baalumirizza Kamulegeya nti alya mu lulime ne mu luzise; nga bw’ava e Kibuli ate akukuta n’ab’e Kampalamukadde.\nKamulegeya yasooka kufuna butakkaanya n’obukulembeze e Kibuli nga buva ku nteekateeka za gavumenti okuwa ab’e Kibuli ekyapa ky’omuzikiti gw’oku William Street ogwali gwatundwa wabula Pulezidenti Museveni n’akinunula okuva mu mikono gy’omusuubuzi Drake Lubega.\nKamulegeya yali ayagala omukolo gutegekerwe Kibuli kyokka ng’abamu ku bakulembeze bagamba nti ekyo kyali kijja kutaputibwa bubi kubanga akaseera kaali ka kampeyini. Ku nkomerero omukolo gw’okuwaayo ekyapa baagutegekera Kakiri era Pulezidenti Museveni n’akwasa Kamulegeya ne banne kkopi y’ekyapa kyokka abakulembeze ab’oku ntikko e Kibuli, omukolo tebaagwetabaako.\nEnsonda e Kibuli zaategeezezza nti ekirala ekyabatabula gwe mukolo gwa Zakat ogwategekebwa ku Africana era Kamulegeya ng’omukulembeze w’ekibiina kya House of Zakat and Waqf yaguwomamu omutwe.\nKu mukolo guno Pulezidenti Museveni yawa ekibiina kino obukadde 400. Omuyima w’ekibiina kino Omulangira Nakibinge yali asuubirwa okubeerawo ku mukolo guno naye teyasobola. Kamulegeya kye yaddamu okuwulira, be bakulembeze e Kibuli okussaawo ekibiina kya Zakat ekyabwe era olukonko ne lweyongera.\nOmu ku bakulembeze b’Obusiraamu eyasabye amannya galekebwe yategeezezza Bukedde nti: Sheikh Kamulegeya abadde awakanya ekya Jjajja w’Obusiraamu (Omulangira Nakibinge) okutwalibwa ng’Omukulembeze w’enzikiriza ng’agamba nti Obulangira bulina okwawulwa ku bumanyi mu by’eddiini era ng’alina endowooza nti abamanyi mu by’eddiini be balina okusoosowazibwa;\nekintu ekyanyiiza ennyo ab’e Kibuli. Ekyamala eggobe mu kibya, ye Kamulegeya okulwala n’atwalibwa e Nairobi n’ajjanjabwa kyokka bwe yakomawo ng’assuuse abakulembeze abakulu e Kibuli abasinga tebaagendayo kumukulisa bulwadde. Mufuti Mubajje yeesitula ne ttiimu ye ne bamukyalira e Kawempe okuva olwo n’atandika okusemberera ennyo aba Old Kampala. Kamulegeya bwe yatuukiriddwa yagambye nti tajja kwanukula ku byalangiriddwa Kibuli.\nEbiriisa ebiri mu mabere ebikuza omwana nga mulamu bulungi


Bukedde Online - Abamu ku babadde balya Ssemwanga mu ngalo\nAbamu ku babadde balya Ssemwanga mu ngalo\nAbayimbi 'abato' baggudde olutalo ku bupangisa:...\nBaabano abeesowoddeyo okusikira esswaga lya...\nABAMU ku bacakaze ababadde balya ku ssente za Ivan Ssemwanga na kati bakyamutenda ekisa.\nAbadigize nga bagujjubanira ensimbi Ssemwanga ze yabakasukira ku kabaga akamu mu 2015 mu Ambience e Bukesa.\nOmumbejja Leilah Zalwango (abeera Makindye)\nOno tagwangako mukolo guliko Ivan Ssemwanga era agamba nti buli November ne December buli mwaka abadde abeera mu kwesunga bubaga bwa Ssemwanga naddala aka ‘Made of Money’ akatera okubeera ku Guvnor oba ku Silk Liquid e Bugoloobi.\nAgamba nti ye okutuuka ku Ssemwanga, yasala magezi n’ayitira mu Eddie Kyeyune muganda wa Ssemwanga naye owa Rich Gang ng’atya Ivan.\nLailah Zalwango ne Eddie Kyeyune muganda wa Ssemwanga ku Guvnor omwaka oguwedde.\nKyeyune bwe yamugamba nti bo balya n’abantu tebagaana ayagala kubeera nabo, awo we yagumira n’atandika okulya ku ssenteye.\nSirwaniranga ku ssente Ssemwanga z‘abadde akasuka. Nze zibaddenga zimpita ku mutwe nga ntudde nabo mu bbaala gy’abaddenga aziriira. Nze nga Ssemwanga abadde ampa ssente ng’omuntu nti kwata.\nOlumu twali mu bbaala ya Ambience e Bukesa ku kabaga ka White and Red eyo 9. Siryerabira lunaku olwo mu December wa 2015. Nange nnali ng’afuuse owa Rich gang.\nNasaba Kyeyune antuuse ku Ssemwanga n’akikola era natuula awo nga bwendya n’okunywa byonna ebya buli ngeri ate nga bya bbeeyi! Okuva olwo nakwatagana n’abaana abo ng’era December bw’atuuka omutima ngumbera wamu.\nEkirungi kya Ivan abadde akuwa ssente nga teweraliikirira nti anaazikusasuza mu ngeri ng’abasajja abalala bwe baba balowooza.\nAbavubuka b’ennaku zino, bw’akuwa obusente akusaba birala naye Ivan abadde tasabiriza birala…. Bye mutegedde.\nIvan yammalamu amaddu ga sssente, salondako ssente bampa nga buwi engeri gyenabanga nabo ku mmeeza emu.\nEkya Ssemwanga kinkubye wala – Bukenya\nONO gwe baakazaako erya Muvawala ng’abeera Boston. Agamba nti Ssemwanga abaddenga amuwagira nnyo mu byonna by’ategeka buli lw’akomawo awaka mu December.\nMuvawala agamba nti tafunye ssente ya Ssemwanga yonna mu kaasi wabula okumuwagira mu by’akola nga ye (Muvawala) pulomoota w’ebintu ebingi.\nAgamba nti Ssemwanga abaddenga amagamba nti obulamu bwa kiseera era ng’akozesa ekigambo ‘tujooge’ ekitegeeza okulya ssente ennaku zino.\nAgamba nti yamulaba dda nga tanafuna ssente era ng’omutima gwe gwa kugaba.\nAnyumya nti omwaka guno mu mwezi gw’okuna, yasisinkana Ssemwanga bwe yabadde wano e Kampala ne bakkaanya ng’agenda kumugobera empapula agende mu Amerika ku mukolo gw’olukungaana lwa Bannayuganda e Miami.\nEkyamuggye enviiri ku mutwe kwe kuwulira ate nti afudde.\nSsemwanga ne Charles Bukenya (Muvawala) ku kkono) ku kabaga ka Red and White.\nTunywedde buli kika ky’omwenge - Peter Matovu\nNze Ivan simulabanga mu bantu abali ba ssente mu ggwanga muno. Nze natuuka n’okwewa omulimu gy’ali nga ndaba yeetaaga obukuumi ne mba omu ku bamukuuma.\nOlumu ne bwe yabanga ne ssente entono mu nsawo, ng’asobola okubuwa abantu abali awo n’atambula nga talinaamu. Nze mbaddenga ne Ivan buli lw’abaddenga mu ggwanga naye nga bw’obeera naye omanyira ddala nti ensi eteredde.\nTewaba kizibu, era tewaba nnaku. Ivan abadde musajja wa kisa nnyo ng’abantu abamu abanywesa ne ku mwenge gwe batasobola kwegulira mu nsawo zaabwe.\nAbadde ng’alimu amasannyalaze agasika abantu okuyiika w’ali.\nKale ng’oyinza okugamba nti baba bamusuubiramu omwenge n’okulya okw’obwereere kyokka nga weebuuza bamanya batya gy’ali kubanga emikolo egimu abaddenga tagiranga naye nga bayiika.\nN’abamabaala babadde bamufunamu nnyo kubanga babaddenga bawa abantu ne banywera bwereere olwo ne bamukuba bbiiru omulundi gumu ate nga yonna agisasula.\nNkugambye, tunywedde omwenge wansi w’enjuba nange nenzikiriza nti kyekyo. Ky’ova olaba bwe baamubise, nawunze.\nNze nategeezezza ne maneja we ow’omu Uganda essimu (Henry) Kato, kyokka kitalo.\nSsemwanga ne Peter Matovu.\nONO ye yatandika akabaga k’oku bbaala ya Ambience aka eya White and Red oluvannyuma n’etwalibwa Sheila Don Zella.\nIvan Ssemwanga teyamuwanga ssente ku kabaga kano kyokka yamusabanga abeerewo olumu bankuba kyeyo ababeera mu Amerika ng’oyinza okugamba nti be baali bannannyini mukolo.\nKino kyali kityo kubanga Jacky eyagutandikawo abeera Boston.\nEbyembi bankubakyeyo b’e South Afrika nga bakulembeddwamu Ssemwanga baagubabbako ne batandika kuyiwaayiwa ssente mu bacakaze omwali n’Abamerika ne kisukka.\nObunyuvu bw’omukolo ogwo bwawaliriza Jacky okuddamu okwaniriza Ssemwanga ne banne aba ‘Rich Gang’ bacamule omukolo.\nJacky ng’omuntu takwatanga ku ssente ya Ssemwanga okuggyako okusanyusa abagenyi be nga kye kyavaako ekivvulu ekyo okubaawo buli December okukwata ennyo ne Don Zella n’akiryawo.


Bukedde Online - Juliana atadde abakuumi ku ntaana ya mutabani we\nJuliana atadde abakuumi ku ntaana ya mutabani we\nAbafumbo baggyiridde mu nju\nAdded 2nd August 2014\nJULIANA Kanyomozi apangisizza abaserikale okukuuma entaana y’omwana we, Keron Raphael Kabugo, e Matugga- Kiryagonja mu disitulikiti y’e Wakiso.\nBya JOSEPHAT SSEGUYA NE ROGERS KIBIRIGE\nKino kiddiridde okutya ababbi n’abantu abalala abayinza okusimula entaana eno okubbamu ebintu eby’omuwendo ebigambibwa nti byaziikibwa ne Keron.\nKeron Kabugo yaziikibwa ku Lwakutaano ku kiggya kya bajjajjaabe kisangibwa mu maka g’omugenzi, Amos Lukwago nga bano be bazaala kitaawe, AmonLukwago.\nEntaana ya Keron Kabugo ng’essiddwako ebimuli.\nKeron eyafiira ku myaka 11, yali mu ddwaaliro lya Agha Khan e Nairobi Juliana gye yamuddusa ng’assiza ku byuma.\nBwe yamala okuziikibwa, amawulire gaasaasaana wonna mu Matugga – Kiryagonja n’emiriraano nti ekkeesi mwe yaziikiddwa ya bbeeyi nnyo ng’abatuuze bano baagibaliriddemu obukadde nga busatu.\nEnnaku zino babba keesi ez’ebbeeyi era bangi bateekako abakuumi. Keesi eno eyakolebwa mu muti ogw’ebbeeyi, yatobeka langi eya kitaka n’endala eyali enzirugavu kyokka nga terabika nnyo ekyagireetera okwaka.\nAmatiribona amalala agaali ku keesi eno mulimu emikonda mukaaga egyali gimasamasa nga gyefaananyiriza zaabu.\nEmikonda esatu ku ludda olumu n’emirala esatu ku lulala gyali gisibiddwa ku kyuma ekiri ng’omuyini nga nakyo kyefaananyiriza ekyakolebwa mu zaabu.\nMu maaso gaayo n’emabega nayo waaliyo omukonda gumu gumu.\nYaliko akapande ak’ekyuma okwali kuwandiikiddwa amannyage n’ebigambo ebirala ebimwagaliza okuwummula emirembe kyokka nga na kano kaakolebwa mu langi eyefaananyiriza zaabu.\nWadde ng’omupiira ogwaziikibwa n’omwana ono, gwo gwa bulijjo, abatuuze balowooza nti nagwo gwa byafaayo.\nAmatiribona gano, ge gamu ku gaawaliriza abaziizi okusooka okubikka sanduuke eno olubugo ne balyoka bagiyiwako ebintu ebirala bingi omwali ebimuli ereme kukulubuka.\nNga keesi ogitadde ku bbali, abatuuze balowooza nti, engeri Juliana gye yali ayagala ennyo omwanawe ate ng’alina n’essente, yamuziika n’ebintu by’omuwendo omuli emikuufu, empeta n’ebikomo ebirala ebya zaabu ebigambibwa nti yabigula mu Amerika.\nJuliana yali apangisizza abakuumi bano okumala ebbanga lya mwezi gumu ng’entaana ekaze nga basasulwa20,000/- buli omu buli kiro kyokka kyazuuliddwa nti ebbanga liyinza okusukkamu olw’okuba abazimbi ba Funeral Services abalina okugikolako, baabadde basuubirwa okugitandikako\nwiiki eno wabula kati basuubirwa wiiki ejja.\nBukedde we yatuukidde ku ntaana eno ku Lwokusatu, ab’ekika baabadde bamaze okusomba amazzi ag’okugizimba, omusenyu ne bbulooka nabyo nga weebiri.\nEbyabadde tebiriiwo ku ntaana gye twasanze ejjudde ebimuli ebitandise okukala, ge mayinja ag’ebbeeyi agagenda okugizimba, seminti n’abazimbi.\nTwazzeeyo ekiro ne tusangawo abakuumi b’obusaale, ab’amajambiya, ab’emiggo nga beekapise mu bikooti ku ntaana ne batutegeeza nti n’abemmundu abava ku poliisi y’omu kitundu bayitawo ne balaba ekigenda mu maaso buli kiro.\nEntaana eno eyasimibwa wakati mu bitooke n’emimwanyi, weeri waabadde wakutte ekizikiza ng’ebikoola ebikalu bye twabadde tulinnyamu bikola eddoboozi n’enkuyege ezaabibaddemu nga zisaakaanya era nga watiisa.\nEbirala ku kufa kwa Keron Kabugo\nOmwana wa Juliana Kanyomozi afudde\nOKUZIIKA OMWANA WA JULIANA; Basonze obukadde 50 mu mabugo\nJuliana ayiiyizza oluyimba okusiibula omwana we\nTaata w'omwana wa Juliana akikoze; Amwetondedde\nOmwana wa Juliana aziikiddwa wakati mu kiyongobero\nWeeraba omwagalwa wange\nFamire ya Juliana emugaanyi okuddira Amon\nKatikkiro asisinkanye ba ssentebe ba Disitulikiti za Buganda\nJjajja bamuvunaana kuwa bazzukulu be butwa


Ntereera ntya ne Katonda?\nEkibuuzo: Ntereera ntya ne Katonda?\nOkuddamu: Okusobola okutereera ne Katonda, tulina okusooka okutegeera ki ekitateredde. Okuddamu ekibuuzo ekyo; Kibi. "Bonna bakyamye; boonoonese empitambi wamu; Siwali akola obulungi, newakubadde n'omu." Tuyekedde e bilgiro bya Katonda;" (Zabbuli 14:3), "Ffe fenna twawaba ng'endiga; twakyamira buli muntu mu kkubo lye ye; era Mukama atadde ku ye obutali butuukirivu bwaffe fenna."(Isaaya 53:6).\nAmawulire amabi gali nti empeera ye kibi kufa " Laba, emmeeme zonna zange; ng'emmeeme ya kitaawe, n'emmeeme y'omwana bw'etyo yange: emmeeme ekola ekibi ye erifa."(Ezekyeri 18:4). Amawulire amalungi gali nti Katonda atunonyeza okusobola okutusembeza eri obulokozi. Yesu yalangirira ensonga lwaki yajja "Kubanga Omwana w'omuntu yajja okunoonya n'okulokola ekyo ekyabula.(Luka 19:10), era nalangirira nti ensonga eyo yali Agimaliriza bweyafa ku musalaba, mu bigambo bye nti, : "Kiwedde", (Yokaana 19:30).\nOkufuna enkolagana ennungi ne Katonda kutandika na kukkiriza kibi kyo. Ekiddako, kwatula kibi kyo mu bwetowaze eri Katonda,( Isaaya 57:15), n'okumalirira okuleka ekibi." kubanga omuntu akkiriza na mutima okuweebwa obutuukirivu, era ayatula na kamwa okulokoka."( Abaruumi 10:10).\nOkwenenya kuno kuteekwa okugobererwa okukkiriza – okukkiriza nti okwewaayo kwa Yesu nga Ssaddaaka n'ekyamagero ky'okuzuukira kwe kimusobozesa okubera omulokozi wo." kubanga bw'oyatula Yesu nga ye Mukama n'akamwa ko, n'okkiriza mu mutima gwo nti Katonda yamuzuukiza mu bafu, olirokoka:" (Abaruumi 10:9). Ebyawandiikibwa ebirara bingi nga Yokaana 20:27; Ebikolwa 16:13; Abagalatiya 2:16; 3:11, 26, n'Abaefeso 2:8, byogera ku mugaso gw'okukkiriza.\nOkutereera ne Katonda kitukawo bwotegera era nokiriza ekyo Katonda kyeyakola ku lulwo.. Yasindika omulokozi. Yawayo Ssadaka okujjawo ekibi kyo (Yokaana 1:29), era akuwa ekisuubizo." Olulituuka buli alisaba erinnya lya Mukama alirokoka", (Ebikolwa 2:21).\nEkifanaanyi ekirungi ekiraga okwenenya, n'okusonyiyibwa, lwelugero lwomwana eyazaawa (Lukka 15:11-32). Omutabani omuto yayoonoona ekirabo kya Taata we mu buswavu obwekibi( Olunyiriri 13). Bweyategeera nakkiriza ensobi ye, yasalawo okudda ewa kitaawe(olunyiriri 18), Taata yayagala omwana eyali abuze nga bweyamwagala okusooka.(Olunyiri 20).Okusobya kwe kwonna kwasonyiyibwa era newaberawo n'okujjaguza.(Olunyiriri 24). Katonda mulungi era akuuma ebisuubizo bye, nga kwekuli n'ekisuubizo ekyokusonyiwa. " Mukama ali kumpi n'abo abalina omutima ogumenyese. Era awonya abalina omwoyo oguboneredde."(Zabbuli 34:18).\nBwoba ng'oyagala kukkiriza Yesu Kristu ng'Omulokozi wo ofune okusonyiyibwa okuva eri Katonda, Osobola okusaba esaala eno. Jjukira , okusaba esaala eno oba esaala endala yonna, tesobola ku kulokola. Kuteeka Kukkiriza mu Krsitu kwoka, kwekusobola okukulokola okuva mu kibi. Eno essala mubimpimpi ngeri yakwoleesa kukkiririza kwo mu Katonda, no okumwebaza olw'obulokozi." "Katonda, nkimanyi nga nyononye gwe, era nga nsaniira kibonerezo. Naye Yesu Kristu yatwala ekibonerezo ekyo kyensaana nsobore okusonyiyibwa okuyita mu kukiriza mu yye. Nteeka okukkiriza mu ggwe kulw'obulokozi. Webale olw'ekisakyo ekirungi, n'okusonyiyibwa – ekirabo eky'obulamu obuttaggwawo Amiina!"


Bukedde Online - Munnamagye eyayambako okuleeta NRM mu buyinza afudde\nMUNNAMAGYE omulala, Maj. Gen. Eric Mukasa 60, eyakuba emmundu okuwamba enkambi y’e Kaweeweeta mu lutalo olwaleeta NRM mu buyinza afudde kookolo.\nAbamu ku baffamire mu maka ga Maj. Mukasa e Kagoma.\nYafiiridde mu ddwaaliro ly'e Nakasero ku Lwokuna kumakya gy'abadde ajjanjabirwa. Namwandu Winnie Mukasa, yategeezezza Bukedde nti bba aludde ng'atawaaanyizibwa Kookolo w'omu magumba okuva 2014.\nYagambye nti abadde yaakagenda e Buyindi emirundi ebiri nga bamulongoosa era w'afiiridde nga waakayita ekiseera kitono ng'avuddeyo. Mukasa afudde tegunnaba kuwera mwezi nga Maj. Gen. Kasirye Ggwanga afudde.\nGen. Mukasa abadde munnansiko mu lutalo lwa NRA olwaleeta NRM mu buyinza era w'afiiridde nga y'akulira embeera z'abajaasi mu ggye ery'okuttaka. Yeegatta ku NRA mu 1982 ne balwana olutalo okuluwangula.\nYalwana olwa Joseph Konyi ne banne bamwogerako lwe yakola misoni ey'omutawaana n'omujaasi omulala ebweru w'eggwanga ne bataasa Uganda okudda mu kiyiwa musaayi.\nAKUBA EMMUNDU OKUWAMBA KABAMBA\nMaj. General Elly Kayanja eyasangiddwa mu maka g'omugenzi e Kagoma mu ggombolola y'e Gombe, disitulikiti y'e Wakiso, yategeezezza nti Mukasa yakola omulimu munene mu kulwana e Ngoma mu Nakaseke.\nYamutenderezza olw'okukwata emmundu ennene okukuba e Kabamba nga bawamba kubanga ye yakuba emmundu eyasisimula omulabe n'awanika. Col. Boogere nga naye munnamagye eyawummula aludde ng'akolagana ne Mukasa yagambye nti Mukasa abadde mukwano nnyo.\n"Mukasa abadde munywanyi wange nnyo era mulwanyi munnange, yali musuubuzi era ng'alina ggaragi emu e Wandegeya n'okutuusa kati ekyaliyo," Boogere bwe yagambye.\nEKYAMUVIIRAKO OKUYINGIRA AMAGYE\nMukasa yali musuubuzi ng'agenda e Nairobi kyokka Obote n'abeekengera nti bakolagana n'abayeekera n'abakwata n'abaggalira. Mukasa olwava mu kkomera n'asalawo okwegatta ku bayeekera era yasooka kukwatagana n'ekibinja kya UFM ekya Lutaakome Kayiira.\nYEEGATTA KU NRA\nYagenda okulaba nga tebimutambulira bulungi n'akwata abaserikale be n'avaayo ne yeegatta ku NRA mu 1982.\nYalwana era n'aweebwa okuduumira ebibinja eby'enjawulo e Ssingo n'akola ennumba nnyingi ze yawangulanga n'amegga omulabe.\nEyo gye twava okulwana okujja okuwamba Kampala ne tukwata obuyinza, yaweebwa obuvunaanyizibwa okubeera omumyuka wa dayirekita w'ebyentambula mu magye.\nEkiseera ekyo yali mumyuka wa Col. Frank Kaka Bagyenda. Abayeekera ab'enjawulo bazze balumbagana Uganda era Alice Lakwena ne Joseph Kony bwe baasitula enkundi, Gen. Mukasa yakola omulimu munene mu kulwanyisa abayeekera abo.\nBwe nnali dayirekita avunaanyizibwa ku bikozesebwa mu magye (Director Military Equipment) ye yali omumyuka wange. W'afiiridde nga yaavunaanyizibwa ku mbeera z'abaserikale mu magye ag'okuttaka.\nMujjukirako ebintu ebyenjawulo bingi bye twakola nga bisaana omuntu asobola okwewaayo ennyo kubanga byabeeranga bya kutunda mwoyo. Olumu nze naye twagenda ku misoni emu ebweru wa Uganda ne tugikola ne tugimaliriza era yayamba nnyo okutaasa eggwanga lino okudda mu kiyiwa musaayi.\nMAJ. GEN. SAMUEL KAWAGGA:\nGen. Mukasa abadde musajja mukkakkamu era nga wa mpisa, ayagaliza abalala era eyalwanirira ennyo okuleeta emirembe mu ggwanga. Yakola omulimu munene nnyo mu kununula eggwanga wabula tetuyinza kuvaayo kugamba nti ye ng'omuntu ye yakola eky'enjawulo yekka kubanga amagye gakolera wamu.\nWabula bwe twamubuuzizza ku bigambibwa nti Mukasa afudde akukkuluma waliwo lwe baamuteeka ku katebe ng'omusajja omulwanyi ne kimunyigiriza. Kawagga yategeezezza Bukedde nti ekyo takimanyangako kubanga ekiseera kyonna abadde amulaba mu buweereza obwenjawulo.\n"Nze bwe nnali omuduumizi w'ekibinja mu bukiikakkono bwa Uganda, Mukasa ye yali avunaanyizibwa ku by'okwambaza abaserikale" Kawagga bwe yaggumizza. Azze akuzibwa mu magye ng'abalala era w'afiiridde ng'ali ku ddaala lya Major General.\nOkusinziira ku Namwandu, Mukasa alese abaana 21 era amwogerako nti abalekedde eddibu ddene kubanga abadde agatta nnyo famire. Yeebazizza Pulezidenti Museveni abawadde obuyambi ng'ayita mu Maj. Gen. Proscovia Nalweyiso abadde amutegeeza buli ekigenda mu maaso ku bulamu bwa Mukasa.\nCapt. Faith Nabitake yategeezezza nti kitaawe buli muntu abadde amutegeera bubwe kubanga abadde akuhhaanya abantu bonna nga kumpi alabirira abooluganda ne booyinza okulowooza nti bamuli walako.\nMUNNAMAGYE omulala, Maj.\nGen. Eric Mukasa 60, eyakuba\nemmundu okuwamba enkambi\ny'e Kaweeweeta mu lutalo olwaleeta\nNRM mu buyinza afudde\nYafiiridde mu ddwaaliro ly'e\nNakasero ku Lwokuna kumakya\ngy'abadde ajjanjabirwa. Namwandu\nWinnie Mukasa, yategeezezza\nBukedde nti bba aludde\nw'omu magumba okuva 2014.\nYagambye nti abadde yaakagenda\ne Buyindi emirundi ebiri\nnga bamulongoosa era w'afiiridde\nnga waakayita ekiseera kitono\nng'avuddeyo. Mukasa afudde tegunnaba\nkuwera mwezi nga Maj.\nGen. Kasirye Ggwanga afudde.\nGen. Mukasa abadde munnansiko\nmu lutalo lwa NRA olwaleeta\nNRM mu buyinza era w'afiiridde\nnga y'akulira embeera z'abajaasi\nmu ggye ery'okuttaka. Yeegatta\nku NRA mu 1982 ne balwana\nolutalo okuluwangula. Yalwana\nolwa Joseph Konyi ne banne\nbamwogerako lwe yakola misoni\nomulala ebweru w'eggwanga\nne bataasa Uganda okudda mu\nMaj. General Elly Kayanja\neyasangiddwa mu maka\ng'omugenzi e Kagoma mu ggombolola\ny'e Gombe, disitulikiti y'e\nWakiso, yategeezezza nti Mukasa\nyakola omulimu munene mu\nkulwana e Ngoma mu Nakaseke.\nemmundu ennene okukuba e\nKabamba nga bawamba kubanga\nye yakuba emmundu eyasisimula\nCol. Boogere nga naye munnamagye\nng'akolagana ne Mukasa yagambye\nnti Mukasa abadde mukwano\nnnyo. "Mukasa abadde munywanyi\nwange nnyo era mulwanyi\nmunnange, yali musuubuzi era\nng'alina ggaragi emu e Wandegeya\nn'okutuusa kati ekyaliyo,"\nBoogere bwe yagambye.\nMukasa yali musuubuzi\nng'agenda e Nairobi kyokka\nObote n'abeekengera nti bakolagana\nn'abaggalira. Mukasa olwava mu\nkkomera n'asalawo okwegatta ku\nbayeekera era yasooka kukwatagana\nn'ekibinja kya UFM ekya\nYagenda okulaba nga\nne yeegatta ku\nNRA mu 1982.\nze yawangulanga n'amegga\nEyo gye twava okulwana okujja\nokuwamba Kampala ne tukwata\nobuyinza, yaweebwa obuvunaanyizibwa\nwa dayirekita w'ebyentambula\nmu magye. Ekiseera ekyo yali\nmumyuka wa Col. Frank Kaka\nAbayeekera ab'enjawulo bazze\nbalumbagana Uganda era Alice\nLakwena ne Joseph Kony bwe\nbaasitula enkundi, Gen. Mukasa\nkulwanyisa abayeekera abo.\nBwe nnali dayirekita avunaanyizibwa\nku bikozesebwa mu\nmagye (Director Military Equipment)\nye yali omumyuka wange.\nW'afiiridde nga yaavunaanyizibwa\nku mbeera z'abaserikale mu\nMujjukirako ebintu ebyenjawulo\nbingi bye twakola nga bisaana\nomuntu asobola okwewaayo\nennyo kubanga byabeeranga\nbya kutunda mwoyo. Olumu nze\nnaye twagenda ku misoni emu\nebweru wa Uganda ne tugikola\nne tugimaliriza era yayamba nnyo\nokutaasa eggwanga lino okudda\nmu kiyiwa musaayi.\nGen. Mukasa abadde musajja\nmukkakkamu era nga wa mpisa,\nayagaliza abalala era eyalwanirira\nennyo okuleeta emirembe mu\nggwanga. Yakola omulimu\nmunene nnyo mu kununula\neggwanga wabula tetuyinza kuvaayo\nkugamba nti ye ng'omuntu\nye yakola eky'enjawulo yekka\nkubanga amagye gakolera wamu.\nWabula bwe twamubuuzizza ku\nbigambibwa nti Mukasa afudde\nakukkuluma waliwo lwe baamuteeka\nku katebe ng'omusajja\nomulwanyi ne kimunyigiriza.\nKawagga yategeezezza Bukedde\nnti ekyo takimanyangako\nkubanga ekiseera kyonna abadde\namulaba mu buweereza obwenjawulo.\n"Nze bwe nnali omuduumizi\nw'ekibinja mu bukiikakkono bwa\nUganda, Mukasa ye yali avunaanyizibwa\nabaserikale" Kawagga bwe yaggumizza.\nAzze akuzibwa mu magye\nng'abalala era w'afiiridde ng'ali\nku ddaala lya Major General.\nOkusinziira ku Namwandu,\nMukasa alese abaana 21 era\namwogerako nti abalekedde\neddibu ddene kubanga abadde\nagatta nnyo famire. Yeebazizza\nPulezidenti Museveni abawadde\nobuyambi ng'ayita mu Maj. Gen.\nProscovia Nalweyiso abadde\namutegeeza buli ekigenda mu\nmaaso ku bulamu bwa Mukasa.\nCapt. Faith Nabitake yategeezezza\nnti kitaawe buli muntu\nabadde amutegeera bubwe\nkubanga abadde akuhhaanya\nabantu bonna nga kumpi alabirira\nabooluganda ne booyinza\nokulowooza nti bamuli walako.\nNamwandu Winnie Mukasa\nKwata ensawo eggyayo by'oyambadde


Ebaluwa ya Muyanja okuva mu America – Katikkiro aveeyo, atangaaze Bukedde byeyayogera ku baana ba Kabaka « BugandaWatch\nComments Off on Ebaluwa ya Muyanja okuva mu America – Katikkiro aveeyo, atangaaze Bukedde byeyayogera ku baana ba Kabaka\nabataka, baganda, buganda, charles, corruption, kabaka, katikkiro, kato, lubiri, mengo, museveni, mutebi, news, nnabagereka, ssemakookiro, Uganda, wasswa\nNsubiira muli bulungi. Munange naffe tuli wano tutandise okufuna omuzira gwa snow, era ntandise okubeera ennyo munda. Anti nga bwomanyi, empeewo si mukwaano gwange nakatono.\nNga bwenakutegeeza emabegako, ekya mawulire ga Bukedde okufulumya kalonda akwata ku baana ba Kabaka, ye Katikkiro nasirika busirisi, kyankola bubi ddala. Naye ate Katikkiro bweyasalawo obutabikonako mu Lukiiko lwa Buganda nga 4 December 2017, nga ggwe bwewali olowozezza, eby’okwekubagiza nembivaako. Kubanga natandika okulaba nti Kabaka Mutebi n’abomunju ye bayinza okuba nga betoloddwa obulabe obunene ennyo okusinga abantu ba bulijjo kyetubadde tulowooza.\nAte no nnyabo siri nzekka. Kubanga bwenabuuzizza ku mutabani waffe wano ku mulirwaano ye yanzizeemu nti, “Kojja, oyo Mayiga bamukozesa nga Abangereza bwebakozesa Apolo Kaggwa ne banne okunyaga ettaka n’obwongo bya Baganda, nga bayita mu kusiba Kabaka emmimwa. Era Kabaka Mwanga bweyagezaako okubalemesa, Mengo n’Abangereza bamutta nebasaawo mutabani we Ccwa eya tanaweza myaka 2. Olwo nebakozesa emyaka 18 gyebamala nga bo bennyini bamwekuliza, okuwabya obwongo bwa Baganda, okunyaga ettaka, okuserebya ebika byaffe n’Ennono ate n’okuwandiika ebitabo ebibafuula abazira abakuuma Obuganda.”\nKu Friday saakola, era naddamu okuyitayita mu posts ne messages zenali nalaba ku mikutu gya social media ne WhatsApp nga zikoona ku byaali mu Bukedde. Ate nentunuliira n’ensonga ya Mayiga okugenda mu Lukiiko lwa Buganda ku Monday nga 4/12/2017 nalema okubaako byatangaaza ku nsonga ya Bukedde byeyafulumya. Ensonga eyinza okuvaamu okutyoboola ekitiibwa kya Kabaka era n’obulabe eri abaana be.\nBuli mukutu gwa Baganda kwendi, ebigambo bya Bukedde byayogerwaako era n’okuwakanwaako. Abamu nebateeka n’ebifananyi nze ebyanewunyiisa ennyo ku Facebook era byendowooza nti ne Katikkiro byamutukaako. Wabula ekintu kimu ekirabika nti kyakkiriziganyizibwaako ku mikutu kwendi gyonna kiri nti, Katikkiro Mayiga kimukakatako aveeyo atangaaze Obuganda. Bwekimulema kayinza okuba akabonero nti alina akakwaate ku bawandiika ku bintu by’abaana ba Kabaka, nebasasula Bukedde ebifulumye.\nKu social media ne WhatsApp kuliko abagamba nti ebya Bukedde biyinza okuba nga byaali bituufu mu kutwaliira awamu. Naye ate nga waliwo ababuuza, nga nange mwontwalidde, nti bwebiba ebituufu kitegeeza nti kati nkola za Baganda nti omukopi asobola okufuuka omulangira ssinga kitaawe ne nnyina bamugabira Kabaka?\nWaliwo omukutu ogumu eno mu Diaspora kwenalabye awakana mbu, wakiri okumusalako nnaswi, Bukedde byeyakuba Mengo yeyabiwandiika nesasula bikubibwe. Ayongerako nti ye alina bwiino alaga nti eky’amazima abaana abalongo ba Kabaka Mutebi ne Nnabagereka Nnaginda. Waliwo abawagira omusawo ono, wadde tebanabalaba na bwiino we, nga banyigiriza mbu omulongo omulenzi afanana nnyo Ssemakokiro ne kitaabwe.\nOkunnyonyola kwa Bukedde nakwo ate kulimu ebituli ebyongera ku kavuyo. Eky’okulabirako, bagamba nti edda nga abalangira baweerezeebwa mu maka g’abakopi bategeere obulamu bwa Baganda ababulijjo n’obukulembeze naye kati tekikyasoboka.\nEkyo kiba ng’ekitegeeza nti waliwo abawubya Kabaka mu bugenderevu nti Semakokiro okutegeera Abaganda n’obukulembeeze, asaana kuzannya n’abaana abakopi mu lubiri. Olwo Ssemakokiro aliyiga ddi embeera y’Abaganda n’obukulembeeze nga ye ne banne Abaganda babalengera bulengezi ku mikolo gya Kabaka, bo kwebabeera nga betoloddwa amagye ga Museveni ng’abasibe.\nNze ebintu bino ndowooza nti bisana okuva ku social media n’emikutu gy’engambo kubanga mbilabamu obulabe bungi eri Kabaka n’eggwanga lyaffe. Ate nga kyangu ssinga Katikkiro avaayo nabuliira Abaganda amazima. Era natukakasa nti ategeera nti akyafaayo ku mbeera ya Kabaka n’ekitiibwa kye.\nAwatali ekyo, nze naaba sikyawakanya ngambo zigamba nti Mayiga byazze ayogera mbu, “Nze mwana wa Kabaka omukulu, ebya Kiweewa bya title kyokka,” birina akakwaate n’olukwe lwabalabe ba Kabaka Mutebi ne Buganda, abava mu nsi 2, abamu lwebaawadde erinnya erya Apolo Kaggwa II (oba K2).


Minister of Problems - sunlightug\nOBUJJA NE FITWA\nNkalubo Ronnie and Magoola Nathan ugangan film makers\nOBUJJA NE FITWA ebiri mu ugandan film industry\nNatandika okuzanya film 2012 -09- Ewo mukulu Sulaiman kimbugwe Mirax film company.\nNazanyirayo film 5 , wabula tuba tugenda ku kola Film 6 Director kimbugwe Sulaiman Natandika OKWEGULUMIZA nobutakozesa MAZIMA no BWENKANYA .\nDirector kimbugwe Sulaiman yatandika okukwana abazanyi nokubasolooza sente,\nBwenagamba Director nti kyokola sikituufu , Kimbugwe Sulaiman Nanziramu nti ( Omanyi ekyankozesa company )\nBwetyo Natandika okugwamu esuubi Kuba olwa Mukama wange okunziramu bwatyo.\nNatandika okulowooza ekidako olwensonga nga ndaba kyenetaaga nyinza obutakifuna mu Mirax .\nBwenalowooza enyo , nenfuna ekirowoozo Kyokukola company ya film .\nMubudde obwo nalina mukwano gwange gwebayita Nakayenga Justine ( babra ) .\nNemubuliramu ekirowoozo kyange , teyali mubi nakiwagira awo netutandika okunonya erinya lya company.\n” Born to win ”\nLyetwafuna , ngatulaba lisanide .\nDirector Sulaiman kimbugwe bweyawulira nti I registered my company , Yafuna OBUJJA NE FITWA .\nDirector Sulaiman kimbugwe yayitirawo abazanyi mu meeting , nabuuza abanyi bakimanyiko , ngabaana bulyomu tayina kyamanyi okuleka mukwano gwange Justine.\nAbazanyi bwebamanya nti nakoze company ya film , nga bulyomu ayagala muwandiike mu Mirax bagiveemu .\nNange saali mubi nembawandiika olwensonga nti Mirax Director yali yagibatamya.\nEbigambo Director Sulaiman kimbugwe\nMBU sisobola kukola wadde film emu.\nCompany yange Sunlight film productions mbu tesobola kuweza mwaka nga tukyazanya film.\nEsaawa eno Director kimbugwe Sulaiman buli kyeyansabira , ye gwekyatukako\nEmyaka Sunlight film productions gyemaze munsiike ya film , Mirax awamu nekimbugwe lyebamaze nga tebazanya film.\nKale lwoyagaliza mukakitaawo lutta nyoko.\nKale Gwe aninako OBUJJA NE FITWA beera mwegendereza kuba ndimuliro ogwocca.\nRonnie Nkalubo and Nathan Magoola please be careful.\nLwaki mwegulumiza nga temunatuuka gyemulaga.


Bukedde Online - Amasomero galaze bwe galabirira abayizi abalina akawuka ka siriimu\nAmasomero galaze bwe galabirira abayizi abalina akawuka ka siriimu\nOluvannyuma lw'emyaka 15 mu bufumbo ng'omw...\nABAANA bangi abazaalibwa n’akawuka ka siriimu kyokka bwe balabirirwa obulungi, basoma nabwo ne bakula bulungi.\nBya PROCOPIOS LUMU NE PADDY BUKENYA\nAbaana bano balina okulabirirwa nga bamira eddagala lyabwe mu biseera ebituufu n’okulya emmere erimu ebiriisa byonna omubiri bye gwetaaga. Ekyebuuzibwa, amasomero galabirira gatya abaana abalina akawuka kano? Abaana bano babafunira akadde mwe bamirira eddagala? Babaliisa bulungi?\nYe abazadde batwala obuvunaanyizibwa okutegeeza abatwala es¬somero nti abaana baabwe balina akawuka? Bukedde Ku Ssande atalaaze amasomero ag’enjawulo, abagatwala ne balaga engeri gye balabiriramu abaana bano:\nw’essomero lya Clever's Origin Ju nior School Kitintale: Abayizi abalina obulwadde ebiseera ebisinga tubalaba naye olw'okuba omuzadde abeera teyakugamba kituzibuwalira. Kyokka waliwo abazadde abatubuulira ekituu¬fu, era tutegeeza metulooni n'amanya embeera y'omwana era n'akubiriza omwana oyo okumiranga eddagala mu biseera ebituufu aleme kufuna buzibu.\nTulina eddwaaliro mwe tujjanjabira abaana bonna kyokka singa omwana oyo alina akawuka afuna obuzibu, tuy¬ita mangu omuzadde n'amutwala mu ddwaaliro gy'amujjanjabira bulijjo.\nTukubiriza abazadde okututegeeza buli ekifa ku mwana kubanga ffe tusinga okubeera nabo ebiseera ebisinga. Ate waliwo embeera enzibu omuzadde n'akisa omwana n'atamugamba nti mulwadde kyokka n'amuwa eddagala ate olumu abamu babalimba nti empeke z'amuwadde zimuyamba kufuna magezi kyokka ng'amira ARVs.\nKino kyabulabe eri omwana era tusaba abazadde basale amagezi okulaba nga bafuna engeri gye babuuliramu abaana ekituufu baleme kumira ddagala nga tebamanyi kubanga kiteeka obulamu bwabwe mu buzibu.\nMicheal Funda akulira ebyenjigiriza ku St. George High School Wakiso - Kasengejje: Abayizi abalina akawuka tubalina kyokka abazadde n’abaana abasinga bakyatya okutubuulira era kye kimu bizibu bye tusanga.\nNg’essomero, twakizuula nga tetulina ngeri gye tuyinza kusosolamu baana kubanga nabo bantu era tetwagala kubasalira musango. Mu mbeera eno, tubabuulirira n’okubagumya ssaako okubawa essuubi era ne tufuba okulaba nga bamira eddagala mu biseera ebituufu.\nKyokka waliwo lwe tulaba ng’omuyizi amize eddagala naye nga tali mu mbeera nnungi nga tayagala na kudda waka. Wano twogera n’abafumbi ne bamukyu¬siza emmere okutuusa lw’atereera naye nga kino tekibeera kya buli lunaku. Tusaba abazadde okubeera abalambulukufu batubuulirenga obulwadde bwonna obutawaanya abaana baabwe kubanga ffe tusinga okubeera\nAgnes Akwir akulira St. Janan Luwum SSS Kabala¬gala: Bwe tuba tuwa abayizi ebifo, tusooka kukebera bayizi musaayi era bwe tuzuulamu alina akawuka, tuyita bazadde be ne twogera nabo ku kiki kye tuyinza okukola. Olwo tuleeta bakansala okubabudaabuda emitima oluvannyuma ne tubateeka ku ddagala.\nTutwala obuvunaanyizibwa okulaba ng’omuyizi amira eddagala mu budde.Tulina abaana abaatandika edda okumira eddagala era buli mwezi bagenda mu ddwaaliro okulifuna n’okubakebera okulaba obulamu bwabwe bwe buyimiridde.\nWaliwo abayizi be tu¬funa wano nga baabagoba mu masomero amalala olw’okuba amasomero ago gaazuula nti balina akawuka. Tusaba amasomero gakomye okugoba abaana olw’akawuka kubanga baba tebaakyeyagalira. N’abazadde mube beerufu mutegeeze abasomesa embeera abaana bammwe gye balimu ku bulwadde.\nAugustine Mayanja omumyuka w’omukulu w’essomero lya Kiddawalime Preparatory School Namungoona: Embeera we yatuuka, tosobola kubeera na ssomero nga temuli mwana alina kawuka kano. Ffe ng’essomero singa tukizuula oba omu¬zadde n’atutuukirira mu buntu n’atutegeeza nti omwana alina akawuka, tutwala obuvunaanyizib¬wa okulaba ng’omwana oyo amira eddagala lye mu budde. Obuzibu bwe tulina, abazadde abamu kino bakitukweka kyokka abaana ne babateeka ku ddagala nga tebatutegeezezza. Wano naffe kitukaluubirira okukubiriza omwana okulimira kubanga tuba tetumanyi bw’ayimiridde ku kawuka.\nAngello Kaaya, akulira essomero lya Andello Infant School Kammengo:\nAbazadde abasinga bakikuuma nga kyama kyabwe tebakibuulira basomesa wadde abayizi. Ku bayizi be nnina abasoba mu 500 tewali muzadde yali avuddeyo butereevu n’atutegeeza.\nKye mmanyi, abazadde abamu bw’aba atidde nti abasomesa bayinza okukozesa omwana we emirimu gy’atasobola, bantuukirira ne bahhamba nti omwana wange alinamu ekirwadde munda ekimutawaanya temumuyisa obubi.\nNaye ekyo abaazadde bakola kikyamu okukweka obulwadde buno kuba ffe ng'essomero tetunnafuna musawo wa ku ssomero era ababa balwadde tubatwala ku ddwaaliro ly’e Ggoli erituliraanye ekiyinza okuleetawo obulabe nga tuluddewo okumu¬tuusaayo olw’okuba tuba tetumanyi nti alina akawuka. Oluusi tuba tulowooza nti musujja ne tumuwa amakerenda.\nAba golf baakuzimba essomero ly'ebyemikono\nKiki ekisibisizza abakulu emitaafu?\nBwanika atandikidde Wakiso, Bidandi ali Mpigi


Term Paper on Social Work EssayDepot.com\nDate Submitted: 04/06/2011 02:20 AM\nFlesch-Kincaid Score: -72.1\nSsentebe yakubiriza olukiiko nti kitwetagisa okuba n’entekateka enungi kitusobozese okukola obulungi mumpaka ez’enjawulo ezinabanga zenyigiddwamu.\nYagenda mu maaso n’okulisaayo abo bonna abagenda eMukono wamu nabo abawerekerako bavubuka banaffe nga bafiriddwa abantu babwe. Ssentebe yategeza olukiiko nti tulina okusomozebwa mungeri y’okukumamu omutindo ogudukanyizibwako pulojekiti ezantakibwa edda ate era wamu n’okutandikawo empya. Wano weyakonera ku kibiina ekigabuzi nti tulina okwenyigiramu tubangulwe olw’ensonga nti emikisa mingi nyo egiri maaso egyokufuna emirimu gyakyo.\nSsentebe yetondera olukiiko olw’obutabwo na pulogulamu nzijjuvu eraga ebigenda okukolebwa olw’ensonga nti ey’oBulabirizi yali tenafuluma.\nSsentebe yategeza olukiiko nti obukiiko (Sub committees) buyina okwogeramu amanyi naddala ak’eby’ensimbi (Finance) kitusobozese okutambuza emirimu mu bwangu.\nSsentebe yamaliriza okwogera kwe nga yebaza abakiise olw’obuwagizi n’obumu bwebayolesa omuli essaala, ensimbi n’ebirala eri mukiise munaffe mu bisera by’okunonya akalulu era nasaba enkola eyo egende mu maaso.\nOluvanyuma lw’okwogera kwe, yasaba mwami Ssendege Alex assome ebyalimu minatisi z’olukiiko lwa January 2011 ekintu kyekola obulungi enyo.\nKunsonga eyo wagulu, abakiise bakanya nti pasentegi (%) esembayo obunene eri omuntuey’woze sente eyina kuba kumi kubuli kikumi (10%). Era bakanya...


Bukedde Online - Kenzo aloopye Dokita okumubbako Rema\nKENZO alinnye eggere mu mukolo gwa Rema ne Dr. Ssebunnya bw’addukidde mu lukiiko olufuga abasawo n’alusaba lunoonyereze ku Dokita eyamusigulidde mukyala we bwe yagendayo okumujjanjaba.\nSharif Ssentongo Nambale ku lwa Kenzo ye yagenze mu kakiiko akafuga abasawo aka Allied Health Professionals ng’ayita mu bannamateeka aba Ms Nalukoola, Kateeko Advocates and Solicitors n'aloopa Ssebunnya okusattulula obufumbo bwa Kenzo ne Rema.\nEngeri gye busattuluddwaamu ye Dr. Hamza Ssebunya, Rema gye yagenda okumujjanjaba ate n’amukyukira n'amuganza. Nambaale yeemulugunya nti, ekintu Dr. Ssebunya kye yakola kikontana n’amateeka agafuga abasawo.\nAyongerako nti akakasa bulungi nti, etteeka eritondawo olukiiko luno liruwa obuyinza n’amaanyi okunoonyereza n’okukangavvula abasawo abasiiwuuka empisa ne baganza abalwadde abagenzeeyo okujjanjabibwa.\nMunnamateeka Erias Luyimbaazi Nalukoola yategeezezza Bukedde nti, omuntu waabwe yawulidde ng’akwatiddwaako olw’ekikolwa kya Dokita kwe kusalwo yeekubire enduulu era ye ky’asaba kiri kimu akakiiko kabuulirize ku nsonga eno kaveeyo n’okusalwo ng’amateeka bwe gabalagira.\nNalukoola annyonnyola nti omuntu waabwe yeekubidde enduulu ng’ayagala olukiiko lunoonyereze ku mpisa za Dokita Ssebunnya oba ddala kye yakola tekikontana na mateeka agafuga omulimu gwe yasomerera.\n“Okwemulugunya kwe tulina okuva ew’omuntu waffe ayagala kumanya oba Dr. Ssebunnya kye yakoze tekikontana na mateeka ga kisawo wabula ssi bufumbo bwa Kenzo kubanga ye obufumbo bwa bano ababiri talina w'abuyingiriramu", Nalukoola bwe yannyonnyodde.\nNewankubadde aba Kenzo bawaabidde Dr. Ssebunnya nti, yaganza Rema ng'agenzeeyo okumujjanjaba ekituufu kiri nti, Dr. Ssebunnya abadde muyizi asomerera obusawo era yaakabumaliriza noolwekyo teyali mukugu mu ndwadde z'abakyala okujjanjaba Rema okutuuka okumuganza.\nDr. Sabrina Kitaka omu ku basomesa ababadde basomesa Dr. Ssebunnya yagambye nti, Ssebunnya abadde muyizi we era yamalirizza okusoma era ekiddako agenda kugezesebwa (internship) n'oluvannyuma akakasibwe ng'omusawo.\nKenzo w'atuukidde okugenda mu mbuga z’amateeka nga Rema n’abooluganda lwe bali mu kwetegekera mukolo era mu lukiiko lwe baatuuzizza e Kyengera okuteesa ku mukolo Rema gwe mukisa gwe yakozesezza okubalaga olulebzi lwe olupya.\nSsenga wa Rema, Sarah Nabatanzi eyasangiddwa mu makaage e Kyengera – Nkokonjeru zooni yategeezezza Bukedde nti yeewuunya okulaba nti emyaka etaano Rema gy’amaze ne Kenzo tabakyalirangako era tebamumanyi.\nYagambye nti Rema bamwagaliza bufumbo obuli ‘siriyaasi’ era bamusabira mirembe ne Hamuza.\nKenzo ng'asinziira mu Amerika yategeezezza Bukedde nti abadde akyayagala Rema era kyamulumye okulaba nti yamutegeereza ku ssimu nti amukyaye era agenda.\nEkirala nti omwana we akumutwala akulire mu kasolyo k’enju y’omusajja omulala akyo kimuluma.\nWadde Ssentongo agamba nti, Ssebunnya yali musawo wa Rema, naye wiiki ewedde Bukedde yakitegedde nti, Ssebunnya okusooka okulaba Rema yali agenze kuyimba ku mukolo ku UMA e Lugogo eyo gye yamusabira beekubye ebifaananyi ng’omuwagizi we n’oluvannyuma n’afuna ennamba y’essimu ye n’amusindikira ebifaananyi bye beekubya.\nOlwamaliriza okuweereza ebifaananyi n’atandika okuweerezaako mesegi nga Rema tayanukula kyokka ng’ali mu bizibu ne Kenzo bwe yeebuuza ku mikwano gye ne gimuwabula anyweze Ssebunnya kubanga ye musajja ow’ekirooto kye gw'abadde anoonya era asobola okumumalako ennyonta ya laavu gy'alimu.


Bukedde Online - Omukazi alumirizza bba ku poliisi okubuza omwana waabwe amusaddaake\nMuk'omumyuka wa Katikkiro wa Buganda afudde...\nKitaawe w’omwana ono yeegaanyi byonna ebimwogerwako mukyala we nti bino byonna byakumwonoonera linnya kubanga ye tasobola kusaddaaka mwana we.\nZauja Namusisi n'omwana we ku poliisi. Mu katono ye Ssejjombwe.\nBYA NAZIFAH NAMPEERA\nAbafumbo Zawuja Namusisi ne Richard Ssejjombwe baayombedde ku poliisi ya CPS ng’entabwe eva ku mwana waabwe, Gideon Kyeyune, 9 okubula ng’ava ewa kitaawe e Kalagala Luweero kyokka n’asuulibwa e Mpereerwe ku luguudo lw’e Gayaza ng’eno omuvuzi wa bodaboda gye yamuggye n’amuleeta ku poliisi ya CPS mu Kampala.\nPoliisi yanoonyerezza n’ezuula bazadde b’omwana n’ebayita mu ofiisi y’amaka n’abaana, eno Zauja gy’alumiririzza bba okumusaba omwana we kyokka nga yabadde ayagala kumusaddaaka naye ne bimusala olw’okwanguwa n’aloopa ku poliisi nga Ssejjombwe we yatiiridde n’alagira abantu abaaleese omwana we ne bamusuula e Mpereerwe. Zauja era alumiriza Ssejjombwe okubeera n’amasabo ng’era alina n’abaana abalala be yasaddaaka.\nOmwana ye bw’abuuziddwa agambye nti waliwo mukwano gwa kitaawe eyajja n’emmotoka n’amugamba nti alinnye amutwale ewa kitaawe kyokka bwe baatuuka gy’atamanyi n’aggula emmotoka olwo ye omwana n’amuyita mu nkwawa n’adduka.\nOmwogezi wa poliisi mu Kampala n’emiriraano, Luke Owoyesigyire annyonnyodde engeri gye baafunyeemu omwana ono era n’ategeeza nti omwana addiziddwa nnyina nga n’okunoonyereza ku ngeri omwana ono gye yatuuseemu e Mpereerwe bwe kugenda mu maaso.


Barbie Itungo Kyagulanyi awandiise ebbaluwa - Radio Simba, The Best Luganda Station in the World !\nBarbie Itungo Kyagulanyi awandiise ebbaluwa\nAb’enganda, ab’emikwano wamu nabatwagaliza ebirungi,\nOlunaku lwaleero nga ndi wamu ne bannamateeka saako abakakiiko akalera eddembe ly’obuntu mu ggwanga tugenze e Makindye mu Millitary Prison, oluvannyuma lw’enaku eziwerako nsobodde okulaba ku mwami wange n’amaaso gange. Neebaza Omukama Katonda nti akyali mulamu, twongere okumusabira.\nWabula Bobi ali mubulumi bw’amaanyi, buli wamu wamuluma, mazima emagombe yasimbyeyo kitooke era yewuunya engeri gyeyasimatuse naba nga kati akyali mulamu oluvannyuma lw’okutulugunyizibwa.\nBobi tasobola kuyimirira yadde okutambula nga tebamukwatiridde kuba ebigere akulula bikulule, face ye yawulubadde, era bwomusisinkana oyinza obutamutegeera, alina n’ebiwundu kukutu okumu. Kirabika yakubiddwa ebikonde ebiwerako mu face.\nOkumutuusa mu room wetwabadde bamuleese bamusitudde nga tasobola nakutuula, nga asizza mu bulumi obwekitalo. Bweyatuuse okwogera nga kimutwalira ebbanga okwogera era mu bulumi. Yabadde alumwa mu mbiriizi eza kkono wamu negumba ery’ekisambi. Yavudde omusaayi mu matu wamu n’ennyindo era nga gwamukaliddeko. Bobi ali mumbeera embi bwetyo era nga yetaaga obujanjabi mu bwangu. Sikikiriza nti omuntu atalina musango nga Bobi asobola okuyisibwa mu ngeri eyo olw’okuba alina endowooza y’ebyobufuzi eyawukana kuyabalala.\nYe agamba nti newabagamba awaali akavuyo mu Arua teyaliwo kuba yali nabanne nga balaba mawulire mu kifo awaliirwa emmere nalaba nga Yasin ddereeva we akubiddwa amasasi agamuse, bwatyo nagenda mu kisenge kye nga amasasi gatandise okuvuga. Agamba nti obudde bwonna obw’ekiro okutuusa yabumala mu kisenge kye nga awulira abasirikale bamenya enziggi. Era bwebatuuka ku kisenge kye nebamenya oluggi bamusanga ayimiridde nga awanise emikono wagulu era nebamulagira afukamira, wabula yali tanatuuka wansi omusirikale omu namukuba akatayimbwa naggwa wansi era bonna nga 15 nebamuyikira nebatandika okumukuba. Yazirika era teyaddamu kutegeera, wabula oluvannyuma lw’essaawa eziwereako yadda engulu nga ali ku mpingu ku kisaawe ky’ennyonyi ekya Arua. Tayinza kunnyonyola bulungi kyamutuukako nga azirise, wabula agamba bweyadde engulu batandika okumukuba empisa zatamanyi zaaki era nebwamutwala e Gulu gyebamusibira\nAgamba tajjukira byaliwo mu kkooti e Gulu kuba yali agezaako okudda engulu.\nSirabanga ku muntu gwebatulugunyiza okutuuka mu mbeera Bobi gyalimu, era bwagezaako okunyumiza ebyamutuukako olabe embeera gyeyayitamu, bw’omutunulako wewuunya emitima gy’abantu abayinza okukola ekyo.\nAmawulire amalungi gali nti Bobi akyali mugumu, era tanaggwamu maanyi wadde nga amagumba ge gamenyeddwa. Akimanyi bulungi nti talina musango, ye omusango gwamanyi gwakulwanirira muntu wawansi. Yewuunyiza bwetwamugambye nti bamuvunaana omusango gw’okusangibwa n’emmundu. Agamba nti abasirikale batutte wallet ye wamu ne ssente zeyabadde nazo. Yewuunyiza okuba nga atwalibwa mu kkooti y’amaggye, naye akimanyi nti kuno kwonna kusasulira kyakiririzaamu. Yasabye Bannayuganda okusigala kumulamwa balwanirire eddembe lyabwe.\nYannyoleddwa nnyo okuttibwa kwa Yasin Kawuma ate nga teyasobodde nakumuziika. Bwetwamubulidde ku mbeera Zaake gyalimu era namusaasira nnyo.\nHon. Kasibante akolokose ekya Minisita Kamya okuyisa olugaayu mu biteeso bya KCCA\nYansabye mbeere mugumu ku lw’abaana baffe era nemukakasa nti njakubeera mugumu obudde bwonna. Era asiima nnyo mwenna Bannayuganda abali wano n’ebweru abali awamu naye.\nTwagala Bobi akirizibwe okufuna obujanjabi okuva mu basawo abakugu kuba abwetaaga mumangu, kuba asuubira nti yafunye Internal Bleeding.\nBamalayika ba Mukama Katonda babeere naawe Bobi mu kaduukulu gyoli mu barracks ya Millitary gyoli gyesiri.\nMukama Katonda tukusaba otulwanire olutalo luno ffenna nga Bannayuganda.\nAmaggye gaazizza amaka ga Kalungi


Halimah Namakula amenye Likodi eyokkola birthday...\nGhetto King adduukiridde abasuubuzi e Zzana...\nBlack (Shanitah Namuyimbwa) okwefuula kiddiridde Mercy Mika (ku kkono) omu ku bawala abamanyiddwa okulya obulamu mu Kampala okugenda ku mikitu gya Social Media n’amwasanguza nga bw’agaanyi okumusasula ssente emitwalo 56 gye yamuwoze.\nMercy agamba nti, Black yamukubira essimu mu kiro ekyakeesa Ssande ng’ava okucakala n’amutegeeza ng’omwana we bw’ali omulwadde era yeetaaga ssente ate ku kyuma kya bbanka ekya ‘ATM’ gy’abadde addukidde kigaanye kaadi ye wano kwe kusooka n’amusaba amuwoole emitwalo 20.\nNga yaakamala okuzisindika, agamba nti Black yaddamu n’amusaba amwongere ssente endala kubanga talaba muntu mulala ayinza kumuyamba era Mercy n’amwongere emitwalo 36 n’amusuubiza okuzimuddiza ku Mmande.\nKu ssaawa nga 4:00 ez’oku makya ku Mmande, Mercy yakubira Black essimu ng’amujjukiza ssente ze kyokka ono n’atandika okumuwanvuya ng’enjogera y’ennaku zino.\nBlack yalabye Mercy asusse okumubanja kwe ku ‘mubulokinga’ ekyasaanudde Mercy n’asalawo okumuteeka ku mikutu gya ‘Social Media’ ng’alowooza nti osanga ayinza okukwatibwa ensonyi n’amusasula.\nWakati mu lutalo lw’ebigambo olwabaluseewo ku ‘social media’ Black yalayidde obutasasula Mercy ng’agamba nti naye yamuyamba era yamuwa ssente nnyingi mu biseera we yakyakira ennyo.\n“Kale oyo Mercy nze mwewunya teyandibadde ye kuvaayo n’answaza mu bantu.\nMu biseera nga tebanaansiba olw’okubba ssente z’Omuzungu obuwumbi 11, oyo y’omu ku bawala be naayambanga n’okuwa ssente nga n’olumu yankwatira ensawo naye ebyo tabijjukira ali ku buno obusente alaba bumuluma nnyo tamanyi nti nnina n’abamanja obukadde n’obukadde.\nKale sigenda musasula aggye ku ze nnamuwanga oba sikyo akole ky’agala.”\nBlack bwe yagambye, Kyokka ne Mercy obwedda awera nti “nze siri muvumi nga ye naye ndi mukubi ate naye akimanyi. Nze ssente sifuna za bwereere nzikolera era nzaagala”\nWakati mu kugugulana, Black yagambye nti obusungu Mercy bw’amulinako n’embeera gy’amutaddeko si ya ssente z’amubanja wabula amulinako obuggya olw’abasajja be b’azze baagalako bombi abassukka mu bana okuli Meddie Ssentongo (mu katono), Omunigeria n’abalala.\nKuno yagasseeko okumulangira nga bwe bakolako omulimu gwe gumu era nti yamuyamba okumuggya mu mpewo y’ekiro. Bino Mercy yabiwakanyizza ng’agamba Black abyogera kubuuzaabuza na kumugya ku mulamwa.\nYasoose kubakubira ssimu n’abasaba bakwatagane ensonga bazimale kikazi kikulu wabula yalabye bigaanyei kwe kusindikira Mercy ssente obukadde 2 n’amusaba abiveeko Mercy kye yakkirizza.\nKyokka ye Bad Black yasigadde awanda muliro n’alangira Meddie nga bwatannaba kumusabako buyambi era nti ssente z’awadde Mercy kirabika azimuwadde nga muninkini we.


3 be banonyezebwa ku bya bbomu eyatulikidde e Komamboga, Abakambe ba Islamic State beewanye - Watchdog Uganda\n3 be banonyezebwa ku bya bbomu eyatulikidde e Komamboga, Abakambe ba Islamic State beewanye\nAB’EBYOKWERINDA mu Ggwanga banoonya abantu 3 abateberezebwa okuba nti be beetabye mu by’okutega bbomu eyatulikidde mu kifo ekitundilwamu ennyama ye mbizzi e Komamboga e akawempe Kampala omwafiiridde omuntu omu saako n’abangi okugendera ku bisago.\nOmwogezi wa Poliisi Fred Enanga agamba nti 3 bano basoose ne beefuula abazze okunywa omwenge, nti era baabadde n’ekintu mu kaveera kye baasudde wansi we meeza kwe baabadde banywera omwenge era mu ddakiika ntono nnyo baabuzeewo okuva mu kifo ekyo ekiteberezebwa okuba nti baabadde n’omupango ogw’okusaanyawo obulamu bwabantu.\nAgamba nti Poliisi yazudde ebintu ebikozesebwa mu kukola bbomu omuli emisumaali, amasasi ge gaali saako n’ebyuma ebyoogi ennyo ebisobola okuyingira mu mubiri gw’omuntu n’akosebwa.\nPoliisi era esazeeko ekifo kino n’obugazi bwa kilo mita 2 okusobola okuzuulira ddala obujulizi saako nebyabadde mu kifo ekyo okumala ebbanga lya ssawa 6 nga tewali akkirizibwa kuyitayo.\nAbakambwe b’akabinja ka Islamic State leero nabo bavuddeyo ne beewana nti beebakoze obulumbaganyi buno, nga obubaka baabutadde ku mukutu gwa affiliated Telegram channel ku Sande akawungeezi.\nOkusinziira ku mukutu gwa mawulire ogwa Reuters gw’ategezezza nti abakambwe okukola kino baabadde bapimye basaanyewo abamu ku bakulu mu Gavumenti ya Uganda nti kubanga babadde bamanyi nti buli kawungeezi babeera mu kifo ekyo nga badigida.\nOmukulembeze we Ggwanga Yoweri Kaguta Museveni yaweze okuttunka ne beyayise embizzi ezaagala okusanyawo obulamu bwa bannaUganda, nagamba nti bagenda kukwata omu kwomu banyonyole ani abatuma ne bwanaba mu Ggwanga munda oba wabweru.\nEmily Nyiraneeza omu ku bawala ababadde abakozi mu kifi kino yeyafiiriddewo ate abantu abalala ne bagendera ku bisago ebyamaanyi nga kati bajjanjabibwa mu malwariro ag’enjawulo.\nWhat, why, how of the parish development model?\nJoel Senyonyi; Twagala munonyereze era mukwate abaateze bbomu e Komamboga


Bukedde Online - FUFA esiimye Onyango n'ekyapa ky'ettaka\nKafulu mu kutunda abazannyi b'omupiira mu UK azze okutumbula ebitone by'abannayuganda\nFUFA egulidde Denis Onyango ekyapa ky’ettaka okumwebaza okubeera munnayuganda asoose okufuna omudaali gwa zaabu ku lukalu lwa Africa mu mupiira.\nYing Moses Magogo agambye nti ekyapa kino kyakumukwasibwa nga November 12 e Namboole nga Cranes ekyazizza Congo Brazzaville wabula nga tayogedde bunene bwakyo wadde ekitundu we baguze poloti eyo.\n“Twagala okukakasa bannayuganda nti naddala abasamba omupiira nti bajja kusiimibwa era eno ntandikwa,” Magogo bw’ategeezezza.\nTtiimu ya Onyango eya Mamelodi Sundown yawangudde ekikopo kya kiraabu empanguzi ku lukalu lwa Africa ekya Champions League nga yakubye Zamalek eya Misiri ggoolo 3-1 okutwala ekikopo kya Africa Champions League.\nMu kiseera kye kimu, FUFA erangiridde abazannyi 12 abagenda okutandika okusuumusibwa n’okubangulwa okuyiga enzirukanya ya FUFA mu kaweefube w’okutumbula omupiira nga guddukanyizibwa abaali bagusaambyeko.\nBano baakakasiriziddwa mu ttabamuruka wa FUFA eyabadde e Luwero.\nAbasambi abakyasamba ye Hassan Wasswa (Vipers) ne Joseph Ochaya (KCCA).\nAbaawummula ye Simeon Masaba, Ali Kitenda, Lawrence Kizito, Ali Kayongo, Phillip Ssozi, Hakim Magumba, Sadiq Wassa, Hassan Mubiru, Fred Tamale ne Sam Kawalya.\nAgugumbudde abavubuka abatayagala kukola\nAbadde akuba abantu obutayimbwa bamukutte


Omusajja yafuna omukazi omulala bwe nagenda...\nbabiri Whitney asoma S6 ne Celine asoma mu middle class. Ng’oggyeeko okuyimba,\nalina edduuka ly’engoye erya Chica Bridals Parlor e Makindye okumpi ne Calendar.\nNalaba nga nnina engoye nnyingi. Okugeza ngula gomesi ne ngyambalamu omulundi gumu ne ngitereka. Bwe nalaba nga nnina nnyingi kwe kutandika edduuka eritunda n’okupangisa engoye.\nMbeeramu naddala mu nnaku eza wiiki. Ate ng’oggyeeko okuyimba n’edduuka, ndi mukazi mulimi nga nnima emboga, bbiringanya, entula n’ebirala nga mbikolera ku bugazi bwa yiika emu.\nObuvunaanyizibwa bungi, olina okuweerera, okubeezaawo abantu b’okuuma, okubajjanjaba n’ebirala nga bw’obigatta, ssente ziba\ntezimala ng’olina okubaako ekirala ky’ogattako.\nKiki ekikufuula ow’enkizo ku bakyala abalala?\nEkintu kye nnina ekikulu kya butamalaako musajja wange mirembe kubanga mmanyi situleesi ezibeera mu bufumbo. Twalabagana nga tuli bantu bakulu ate buli omu yasanga munne alina emirimu gye ng’alina engeri gy’atambuzaamu obulamu bwe. Bwe mmukubira n’angamba nti ali ku mulimu, sibaamu waasiwaasi. Ekikulu omutima gwange nagugamba nti njagala Muganza era ne gutuula awo.\nNze nnina ekizibu kimu nti simanyi kwagala bantu basukka mu omu, neekuumira omusajja omu. Ebigambo babyogera naye si kikulu. Kale waliwo ebyogerwa n’obuuzaako ku\nmunno oba kituufu kuba omuntu abuzaabuza n’akubuulira amazima omumanya.\nKiki ky’otoyosa kukolera mwagalwa wo?\nAyagala nnyo okulya ekyenkya era ne bw’aba anyiize nnyo, amala kulya n’alyoka agenda, agenda ng’akkuse. Kuba ssaagala muntu azira mmere, nze nnyinza n’okufa.\nMmere ki ye gy’oyogerako?\nYonna naye tekibangawo n’azira, sikyagala era saagala kibeewo. Kuba nkeera ne mpaayo obudde ne ngimutegekera.\nBiki omwami wo by’atayagala?\nTahhambangako nti alina by’atayagala wabula kye mpulira ky’abuuliriza nga mmugambye nti hhenda kufulumamu\nebweru abuuliriza nnyo n’olaba ng’alinga alinamu okweraliikirira.\nBw’onyiiga obeera otya?\nSaagala kumpaayiriza, abantu banjogeza nnyo bye soogedde ne nnema okwewolereza. Naye njagala omuntu n’ayogera ekintu nga bwe nkimugambye.\nNaawe weetaaga ssente z’akameeza?\nNjagala nnyo abaana bange, okubatwalako awutu ne ntuulako nabo ne tulya ekyemisana. Njagala nnyo n’okugula ebintu.\nNsooka kubeebaza nti ng’ensi tennammanya be baasooka okundaba, mbaagala nnyo era nsaba Katonda abongere okwagala ennyimba zange.\nMubeere mu bufumbo, wadde nga waliwo obukaluba, mubukwase Katonda kubanga era ne bw’ovaayo, olina okunoonya omwagalwa omulala.\nAbanoonya omukwano, musooke munoonye Mukama kuba y’amala byonna. Teri kirungi ng'okwagala akwagala ate teri kirungi nga okufumbirwa mukwano gwo. Era bw’ofuna omuntu akwagala ate nga mukwano gwo, obwo obufumbo buba bujja kutambula bulungi.


Muteesa I Royal University yagaddwa, emitima gya Baganda gyewanise « BugandaWatch\nComments Off on Muteesa I Royal University yagaddwa, emitima gya Baganda gyewanise\nBaganda Organizations, Buganda, Diaspora, Headlines, News, Youth\nbaganda, buganda, closed, kakeeka, kirumba, mayiga, mengo, muteesa, news, royal, sserwanga, Uganda, university\nYunivasite y’Obwakabaka bwa Buganda, Muteesa I Royal University (MRU), yagadwaawo nga 25 October 2017, ekiretedde emitima gy’Abaganda bangi okwewanika. Okusinziira ku kusalawo kw’okukiiko oluddukanya MRU, olukulemberwa Dr. Frank Sebbowa, ettabi erye Kakeeka, Mengo mu Kyaddondo lyagaddwa nga 24 October, 2017. Ate nga n’ettabi lye Kirumba, Masaka mu Buddu eryaggalwa nga 25 September, 2017 lya kugira nga lisigara liggale.\nEbaluwa eyatereddwako omukono gwa Vice Chancellor, Prof. Arthur Serwanga, yategeezeezza nti olukiiko oluddukanya yunivasite lwamulagidde agiggale oluvannyuma lw’abakozi okusalawo okwediima. Abakozi abediimye balayidde obutadda ku mirimu okutuusa nga basasuddwa emisaala gyabwe gyebamaze emyeezi 4 nga tebasasulwa. Abasomesa bebamu bagamba nti tebalina bikozesebwa mu kusomesa bayizi, ekyongedde okukalubiriza eby’enjigiriza ku Ssettendekero ono. Ebaluwa ya Professor Serwanga teyayatudde lunaku MRU lwenaggulwa.\nEbaluwa eggala MRU\nOkusinziira kw’omu ku basomesa ataayagadde kumwatukiriza linnya, newankubadde yunivasite eno ebadde n’ebizibu okuva lweyatandikibwawo mu 2007, ebizibu byayo byeyongera okuva mu 2013 Obuganda bwebwafuna Katikkiro omupya. Agamba nti Katikkiro Mayiga yassaawo enkola eyafuula MRU bizinensi omuva ssente eziyamba okuyimirizaawo Obwakabaka. Yayongeddeko nti kino kyekyaviirako okuleeta Vice Chancellor assa essira ku kukola ssente okusinga ko ku mutindo gw’obuyigirize abayizi bwebafuna okuva mu MRU.\nRiot Police nga batuuse ku MRU


Olubereberye 21 LBR - Mukama n'atuukiriza byonna bye - Bible Search\nOlubereberye 20 Olubereberye 22\n1Mukama n'atuukiriza byonna bye yasuubiza Saala.- 2Saala n'aba olubuto, n'azaalira Ibulayimu omwana ow'obulenzi; Ibulayimu ng'akaddiye, mu biro ebyo ebyateekebwawo Katonda bye yamugambako.- 3Ibulayimu n'atuuma omwana oyo erinnya Isaaka.+ - 4Ibulayimu n'akomola omwana we Isaaka, ng'awezezza ennaku munaana, nga Katonda bwe yamulagira.- 5Ibulayimu yali awezezza emyaka kikumi (100), omwana we Isaaka bwe yamuzaalirwa.- 6Saala n'ayogera nti, “Katonda ansesezza; buli anaawuliranga anaasekeranga wamu nange.”- 7N'ayogera nti, “Ani oyo eyandigambye Ibulayimu nti Saala aliyonsa abaana be? Naye laba kati, muzaalidde omwana ow'obulenzi ng'ankaddiye.” 8Omwana n'akula, n'ava ku mabeere; Ibulayimu n'afumba embaga ennene ku lunaku Isaaka lwe yaviirako ku mabeere.\nAgali ne Isimaeri bagobebwa\n9Saala n'alaba omwana wa Agali Omumisiri, gwe yazaalira Ibulayimu, ng'azannya ne Isaaka.- 10Kyeyava agamba Ibulayimu nti, “Goba omuzaana ono n'omwana we kubanga omwana w'omuzaana ono tajja kubeera musika wamu n'omwana wange, Isaaka.”- 11N'ekigambo ekyo ne kiba kizibu nnyo eri Ibulayimu olw'omwana we Isimaeri. 12Katonda n'agamba Ibulayimu nti, “Kireme okuba ekizibu gy'oli, olw'omulenzi, n'olw'omuzaana wo. Mu byonna Saala by'anaakubuuliranga, owuliranga eddoboozi lye; kubanga mu Isaaka ezzadde lyo mwe linaamanyirwanga.- 13Era n'omwana w'omuzaana ndimufuula eggwanga, kubanga naye zzadde lyo.”- 14Ibulayimu n'agolokoka enkya ku makya, n'addira emmere n'ensawo ey'eddiba ey'amazzi, n'abiwa Agali, n'abissa ku kibegabega kye, n'omwana, n'amugamba agende. Awo Agali n'agenda, ng'abungeetera mu ddungu ery'e Beeruseba. 15Amazzi ag'omu ddiba ne gaggwaamu, n'azazika omwana wansi w'ekisaka ekimu. 16N'agenda, walako ebbanga ng'akasaale we kagwa; n'atuula wansi ng'amutunuulira, kubanga yayogera nti, “Saagala kulaba omwana wange ng'afa.” N'atuula wansi ng'amutunuulira, n'akaaba n'eddoboozi eddene. 17Katonda n'awulira eddoboozi ly'omulenzi; era malayika wa Katonda n'ayita Agali ng'ayima mu ggulu, n'amugamba nti, “Obadde ki, Agali? Totya; kubanga Katonda awulidde eddoboozi ly'omulenzi w'ali. 18Situka ositule omulenzi, omukwate mu mikono gyo; kubanga ndimufuula eggwanga eddene.”- 19Katonda n'azibula amaaso ga Agali, n'alaba oluzzi, n'agenda, n'ajjuza eddiba amazzi, n'anywesa omulenzi.- 20Katonda n'aba wamu n'omulenzi, n'akula; n'atuulanga mu ddungu, n'afuuka omulasi w'obusaale.- 21N'atuulanga mu ddungu ery'e Palani; ne nnyina n'amuwasiza omukazi mu nsi y'e Misiri.\nIbulayimu akola endagaano ne Abimereki\n22Awo mu biro ebyo Abimereki ne Fikoli omukulu w'eggye ne bagamba Ibulayimu nti, “Katonda ali wamu naawe mu byonna by'okola;- 23kale nno, ndayirira wano mu maaso ga Katonda nga tonkuusekuusenga nze, newakubadde omwana wange, newakubadde omwana w'omwana wange; nga nze bwe nkukoledde eby'ekisa, naawe on'onkoleranga bw'otyo nze, n'ensi gy'olimu.”- 24Ibulayimu n'ayogera nti, “Nnaalayira.” 25Ibulayimu neyeemulugunyiza Abimereki olw'oluzzi abaddu ba Abimereki lwe baamuggyako olw'amaanyi.- 26Abimereki n'ayogera nti, “Simumanyi eyakola bw'atyo; so naawe tombuulirangako, era siwulirangako okuggyako leero.” 27Ibulayimu n'awa Abimereki endiga n'ente, ne balagaana endagaano bombi.- 28Ibulayimu n'ayawulako endiga enduusi musanvu ez'omu kisibo n'aziteeka zokka. 29Abimereki n'abuuza Ibulayimu nti, “Endiga ezo enduusi omusanvu z'oyawuddeko awamu zokka, amakulu gakyo ki?” 30N'addamu nti, “Endiga ezo enduusi omusanvu zitwale, zibeere obujulirwa obukakasa nti nze n'asima oluzzi olwo.” 31Kyeyava ayita ekifo ekyo Beeruseba;+ kubanga eyo gye baalayirira bombi.- 32Bwe batyo ne balagaanira endagaano mu Beeruseba; Abimereki n'agolokoka ne Fikoli omukulu w'eggye lye, ne baddayo mu nsi ey'Abafirisuuti. 33Ibulayimu n'asimba omuti omumyulira mu Beeruseba, n'asinziza eyo erinnya lya Mukama, Katonda ataggwaawo.- 34Ibulayimu n'amala ennaku nnyingi mu nsi ey'Abafirisuuti.


Bukedde Online - Engeri abakuumi ba Trump gye baamuddusizza ng'owemmundu alumbye White House\nEngeri abakuumi ba Trump gye baamuddusizza ng'owemmundu alumbye White House\nNnamwandu wa Mabirizi asonyiye abapangisa ...\nPULEZIDENTI wa Amerika, Donald Trump yabadde wakati mu lukung’aana lwa bannamawulire ng’attaanya ensonga ey’obutale bw’emigabo bwe butandise okudda engulu era nti ebyenfuna bya Amerika bizze engulu, omukuumi we n’amukuba akaama: ‘Ssebo wano vvaawo , ate kati kati, by’oyogera sooka obiwummuzeeko , waliwo omutawaana oguguddewo .’\nOmukuumi ng'atwala Trump\nTrump yabadde ng'atawulidde, n'ayitaba nti ‘Yes please, What", kko omukuumi we nti: Mukulu tewali budde ngoberera, ebisinga onoobimbuuza edda".\nAwo Trump kwe kuddamu nti, ooooh!, awo n'agoberera omukuumi we ow'ekibinja ekya Secret Service ng'akotese omutwe ne bayingira mu mulyango mu ngeri ey'okusaayirira ebigere , ekiwejjowejjo mu ofiisi ye eya Oval Office.\nN'abakungu ba gavumenti omwabadde ne Minisita w'eggwanika ly'ensimbi, Steve Mnuchin nabo baagoberedde Trump olwo abaamawulire ne basigala nga tebategedde kigenda mu maaso.\nNe bwe yatuuse mu Oval office abakuumi gye baamututte, Trump yateewuluzza ku ttaayi ye n'abuuza abakuumi be nti , mutawaana ki, lwaki temunninze ne mmaliriza ‘Press Conference' yasoose kulinda kiddako mu kutya okw'amaanyi.\nTrump ng'aggyiddwa we yabadde ayogerera.\nEyo y'embeera eyabaddewo Pulezidenti wa Amerika, Donald Trump bwe yabadde ayogera eri bannamawulire mu maka g'Obwapulezidenti aga White House mu kibuga Washington, omusajja eyabadde n'emmundu bwe yalumbye ekikomera ky'amaka ago eky'obuuma obumpi okuliraana ekisenge Trump kye yabaddemu n'agamba abakuumi nti agenda kukola akatiisa ate nti alina n'emmundu.\nYakutte mu ngoye ze n'aba ng'alina by'aggyamu nga bw'ayanguyiriza okusembera ku lukomera wabula mu bwangu omu ku bakuumi ba Secret Service abakuuma Pulezidenti wa Amerika ne bamusongamu emmundu.\nTeyasaze ku by'ayogera ate mu kifo ky'okuwanika emikono, yagenze mu maaso n'okubeera ng'alina emmundu gy'aggya mu nsawo okukkakkana ng'omusajja ono ow'emyaka 51, akubiddwa amasasi abiri mu lubuto.\nPoliisi ng'esazeeko ekifo we baakubidde owemmundu.\nOkuwuliziganya kwakoleddwa bunnambiro aba Secret Service ab'amasuuti ababeerera ddala okumpi ne Trump ne bayingirawo mu kisenge gye yabadde ayogerera, omu n'amutuukako n'amukuba akaama nti, ‘Ssebo sooka weetegule ekifo,' ne Trump ne yeetegula. Bakulu banne bwe baabadde mu lukiiko nabo baamugoberedde mu ngeri egamba nti ebisigadde tunaabimanyira eyo.\nAkaama akaamukubiddwa kaayise ne mu buzindaalo mwe yabadde ayogerera era bonna baakawulidde olwo ne bannamawulire be yabadde ayogera nabo ne beewuunya ekiddako nga teri amanyi.\nAb'amawulire n'abalala abaasigadde mu kisenge baagaaniddwa okuseguka nga tewali akkirizibwa kuvaamu wadde okuyingira era kaabadde kadde ka bunkenke ne bannamawulire abaabadde ne kkamera ezikwata ebintu nga zibiweereza butereevu eri abantu ne bazibaggyisaako.\nPULEZIDENTI wa Amerika,\nDonald Trump yabadde\nwakati mu lukung'aana lwa\nensonga ey'obutale bw'emigabo\nbwe butandise okudda engulu\nera nti ebyenfuna bya Amerika\nbizze engulu, omukuumi we\nn'amukuba akaama: ‘Ssebo\nwano vvaawo , ate kati kati,\nby'oyogera sooka obiwummuzeeko\n, waliwo omutawaana\nTrump yabadde ng'atawulidde,\nn'ayitaba nti ‘Yes please, What",\nkko omukuumi we nti: Mukulu\ntewali budde ngoberera, ebisinga\nonoobimbuuza edda". Awo\nTrump kwe kuddamu nti, ooooh!,\nawo n'agoberera omukuumi we\now'ekibinja ekya Secret Service\nng'akotese omutwe ne bayingira\nmu mulyango mu ngeri\ney'okusaayirira ebigere , ekiwejjowejjo\nmu ofi isi ye eya Oval\nN'abakungu ba gavumenti\nomwabadde ne Minisita\nw'eggwanika ly'ensimbi, Steve\nMnuchin nabo baagoberedde\nTrump olwo abaamawulire ne\nbasigala nga tebategedde kigenda\nNe bwe yatuuse mu Oval offi\nce abakuumi gye baamututte,\nTrump yateewuluzza ku ttaayi\nye n'abuuza abakuumi be nti ,\nmutawaana ki, lwaki temunninze\nne mmaliriza ‘Press Conference'\nyasoose kulinda kiddako mu\nAkasattiro akaabadde mu lumbe lw'omuyimbi wa Gagamel: Abakugubazi babuuse ebibanda abeebyobulamubwe bategeezezzanga yafudde corona\nOmusiguze yeekumyeko omuliro mu nnyumba ya nnyinimu n'afiiramu\nAgugulana ne KCCA atiisizza okuyiwa famire ye mu luguudo beekalakaase\nOkuwangula kwa Trump kweraliikirizza Abasiraamu n'abali ku kyeyo mu Amerika\nAmerika ekubye Syria bbomu 100


Bukedde Online - Ababaka baagala Gav't yeddize amasomero g'obwannannyini\nMuseveni asoomoozezza abamulumiriza 'okubba...\nABABAKA ba palamenti abatuula ku kakiiko k’ebyenjigiriza baagala gavumenti yeddize agamu ku masomero g’obwanannyini agali mu bitundu by’etalinaamu masomero kiyambe mu kutumbula ebyenjigiriza.\nAmagezi gano gali mu lipooti eyavudde mu kunoonyereza okwakoleddwa akakiiko kano ku kya gavumenti okuggala amasomero g’obwannannyini agali mu mbeera embi ne kazuula nti kituufu agamu galimu emivuyo mu nzirukanya yaago omuli okweyambisa abasomesa abaakoma mu P.7, okusomesa abaana b’ebibiina ebya wansi okugeza nnasale wamu n’okugattika abayizi ab’ebibiina eby’enjawulo ne basomera mu kisenge kimu.\nEmivuyo emirala egyazuuliddwa akakiiko ku masomero g’obwannannyini agamu mulimu okubeera mu bizimbe ebibi eby’obulabe eri abayizi, amasomero okuba mu bifo eby’obulabe ng’okumpi n’enguudo, obutaba na kaabuyonjo, n’amasomero agamu ag’ebisulo okuyingiza abaana ab’emyaka emito ennyo kyokka ne batalabirirwa bulungi nga obutaweebwa mmere, okusinziira ku lipooti y’akakiiko kano akakulirwa omubaka wa disitulikiti y’e Mbale, Nakayenze Galiwango.\nAbabaka bagamba nti gavumenti yasuubiza okuzimba essomero lya Pulayimale waakiri limu mu buli muluka mw’etalina ssomero kyokka nga kino tekinnatuukirizibwa.\nKwe kusaba gavumenti okweddiza agamu ku masomero g’obwannannyini oba okugaddukanyiza awamu ne bannyini go n’okuyambako okusituka kiyambe mu kunyweza eby’enjigiriza.\nAbabaka bagamba nti abayizi bakyatambula eng'endo empanvu okugenda ku masomero olw’ebitundu byabwe obutabaamu masomero nga bino byonna okukendeera kyetaaga gavumenti okukwatagana n’amasomero g’obwannannyini okukyusa embeera.


Bukedde Online - Gavt. egaanye okugoba omusango oguvunaanibwa pulomoota Kim ku by''enjaga ya Namubiru\nGavt. egaanye okugoba omusango oguvunaanibwa pulomoota Kim ku by''enjaga ya Namubiru\nEttemu e Mulago: Owa Poliisi attiddwa mu bukambwe\nAdded 27th August 2013\nKKOOTI e Makindye egaanye okugoba omusango oguvunaanibwa pulomoota Kim agambibwa okutikka omuyimbi Iryn Namubiri enjaga eyamukwasisa e Japan.\nHakim Tumwesigye abangi gwe bamanyi nga Kim ng’ayita mu munnamateeka we Kayanja yasabye omulamuzi Esat Nambyo agobe omusango guno kyokka omulamuzi ne yeerema bwe yamutegeezezza nti okusaba kwe tekulimu makulu.\nKayanja yategeezeza omulamuzi Nambayo nti guno mulundi gwa kusatu nga bajja mu kkooti kyokka ng'oludda oluwaabi lusaba omusango gwongezebweyo buli kaseera ekintu ekifiiriza Hakim emirimu gye kubanga abeera Japan era nga gy'akoleera.\nKayanja era yasabye omulamuzi Nambayo agobe omusango guno bwe yamutegeezeza nti omuyimbi Iryn Namubiri gwe bagamba nti baamutikka enjanga yavunaanibwa mu ggwanga lya Japan era ab’obuyinza munsi eno ne bakizuula nti talina musango gwonna gwe yazza , kati talaba lwaki ate bataataaganya omuntu we nga bamuvunaana emisango egyekuusa ku njaga eyasangibwa ne Namubiru.\nWabula ye omuwaabi wa gavumenti Lucy Kabahuma yamwanukudde n'ategeeza nti emisango egyaggulwa ku Namubiri e Japan kyokka ne bamwejjereza tegirina ngeri yonna gye giyinza kulemesa gino egimuvunaanibwa Kim kubanga bbo balina ensonga n’obujulizi obumuluma (Kim) era n'asaba omulamuzi agobe okusaba kwe.\nMu nsala ye, omulamuzi Nambayo yategeezezza nti okusalawo kw'e Japan tekulina ngeri yonna gye kuyinza kunafuya yadde okulemesa omusango gw’enjaga oguvunaanibwa Hakim kubanga buli nsi erina ensonga zaayo n’obujulizi bw'egenda okwesigamako, n'alagira omusango gugende mu maaso.\nKigambibwa nti Hakim ng'oluusi ategeka ebivvulu e Japan yafunira Namubiru ddiiru y’okukubirayo emiziki kyokka mu kugenda n'amutikka ebitereke mweyali akuumidde enjaga.\nNamubiri yakwatibwa nga yakatonnya ku kisaawe ky'ennyonyi e Japan n’enjaga eyali esabikiddwa mu kifaananyi kya Kabaka ne Pulezidenti Museveni era n'asibwa mu kkomera okumala omwezi mulamba wabula oluvannyuma n'ayimbulwa.\nGavt. egaanye okugoba omusango oguvunaanibwa pulomoota Kim agambibwa okutikka Namubiri enjaga\nEkibwankulata kyekwate okukaza ekiwundu\nEnsonga 21 lwaki tosaanye kubulwa butungulu mu maka


Bukedde Online - 'Muwe abaamawulire eddembe lyabwe'\nOmusumba yesowoddeyo okwesimba ku bwa Pulezidenti...\nAba LC be b'okugaba bbasale e Bamunanika...\nABAMAWULIRE bangi bazze bafunira obuzibu ku mirimu gyabwe ne bakubwa, okusibwa, okubawambako ebikozesebwa n’okubalemesa okufuna amawulire gebaagala.\nEmbeera eno abamu bagituusa ku bamawulire mu kumanya oba obutamanya at’abalala ne bakikola nga bagenderedde.\nOkunoonyereza okwakoleddwa ekibiina ky’obwannankyewa ekya Twaweza East Africa ne kufulumizibwa November 2019 kuzudde nti mu East Africa abantu babulijjo bawagira nnyo okulaba ng’abamawulire bafuna eddembe lyabwe okusinga bwe kiri eri abo abalina obuyinza.\nNovermber 4, 2019 poliisi yakubye ttiyaggaasi n’okukwata abamawulire abaabadde batwala ekiwandiiko nga balaga obutali bumativu ku ngeri poliisi gy’etulugunyamu abamawulire.\nOKUNOONYEREZA BYE KUZUDDE:\nMu Kenya okunoonyereza okwakolebwa aba Afrobarometer kulaga nti buli bantu 7 osangako 6 nga bawagira nti abamawulire baweebwe eddembe okuwandiika buli kye baagala nga tewali gavumenti kubakuba ku mukono.\nUganda buli bantu 10 osangako 6 nga bawagira nti abamawulire baweebwe eddembe kuno okunoonyereza kwakolebwa 2014. Ate Tanzania mu 2017 baakola okunoonyereza nga kulaga nti abantu ebitundu 58 ku 100 bawagira nti gavumenti ebeere n’obuyinza okukugira abamawulire okufulumya buli kye basanze.\nMu East Africa buli bantu 10 bebabuuzizza basanze nga 7 bawagira abamawulire okunoonyereza ku baanika ensobi za gavumneti.\nOkunoonyereza kuno kwe batuumye Twaweza’s Sauti za Wananchi kulaga nti Kenta ne Tanzania eddembe ly’abamawulire balitwala ng’ekkubo okutuuka ku demokulasiya.\nUganda ne Tanzania abantu baagala okubeera nga boogera ku nsobi za gavumenti n’okuginenya ate\nAidan Eyakuze akulira Twaweza bwe yabadde atongoza lipooti yategeezezza nti abamawulire bakola mulimu munene okwanika ebikyamu ng’enguzi n’okuyamba abatali bwogerero okutuusa ebibaluma ku boobuyinza.\nWabula mu kutuukiriza obuvunaanyizibwa obwo babeera bagguddewo ekkubi eribateeka mu bulabe.\nABAMAWULIRE ABAZZE BAFUNA OBUZIBU:\nNewankubadde ng’etteeka lya ‘The access to information act 2005’ lirambika engeri omuntu gy’alina okufunamu amawulire ku bitongole bya gavumenti n’awalala, waliwo bangi abakugirwa olumu ne batuusibwako n’obulabe.\nAbamawulire bangi bazze batusibwako obulabe nga bali ku mirimu gyabwe:\nSula Mukiibi omukozi ku Sauti Radio e Kayunga\nNali nva ku mulimu nga buwungeera ne bampita nga waliwo abalina enkaayana z’ettaka. Abakyala bennatuukirako okubuuza ekibaddewo baatandikakukunkuba.\nNayizibwa bubi engoye ne baziyuza, recorder, camera n’essimu baagyonoona. Ensonga nazitwala ku poliisi ne bansaba 30,000/- okukwata abaali bankubye.\nNabivaako nga sirina sente wabula oluvannyuma lw’emyezi mukaaga nakwatagana n’aba HRNJ ne bakwatako Rose Naluwa ne bamutwala mu kkooti n’emusiba omwaka gumu.\nNalemwa okufuna ensala y’omusango okusobola okugikozesa mpaabe omusango ogw’engassi abaayonoona ebintu byange bandiyirire.\nMay 2019, mukama wange yantuma okugenda e Galiraaya – Kayunga nga waliyo abantu bebasendera ebintu byabwe okubagoba ku ttaka.\nNagenda n’abamu ku bantu abaali beemulugunya ne tutuuka ku ttaka ng’ekimotoka kimaze okusenda ekitundu.\nNakwata ebifaanayi olwo abatuuze ne bategeeza nti waliwo omuyindi asenda ettaka okusimbawo ebikajjo. Olw’obusungu baayokya ebimu ku bintu bye baasangawo nze nga nkwata ebifaananyi.\nTwali tukyali awo abasajja ne bajjira ki kimotoka loole ne batandika okukuba buli gwe baalabawo.\nNze bankuba ne nziruka ne neekweka mu kayumba akaali keesudde ekifo wetwali, abasajja bannondoola ne banzigyako ebintu byange okuli kamera n’esimu.\nBankuba ne banyambula engo ne nsigala mu kawale akomunda. Buli lwe nnyumya emboozi eno nfuna ensisi ndaba ng’abasajja abaddamu okunkuba.\nNzijukira omusajja ng’atadde ejjambiya ku bulago bwange ansaleko omutwe munne n’amukwata emikono nga tannaba kutuuka ku mumiro.\nOluvannyuma ennyo abaserikale bannyamba ne banvuga okuntwala ku ddwaliro e Bbaale awo bakama bange bwe baabategeeza webanzigya okunzizaayo e Mukono okufuna obujjanjabi obusungawo.\nAbantuba baali bambuuza lwaki nkwata ebifaananyi n’okubuuza wag ye ntwala amawulire. Nabeeyanjulira naye nga tebawuliriza.\nEbintu byange bye baayonoona saafuna kuyamibwa kubizzaawo n’abamu bebaali bakutte baabeeyimirira nga nkyali mu ddwaliro ku kitanda.\nUCC ERUNGAMYA NAYE TEREMESA BAMAWULIRE:\nOmwogezi wa UCC Ibrahim Bbosa yategeezezza Bukedde nti okunoonyereza okwo kulaga emiwendo nti waliwo abamawulire abakugirwa okwoger abye baagala.\nKyokka omuntu asaana okukimanya nti UCC eriwo kulung’amya ebifulumizibwa ku mpewo pba ebiwandiikibwa abantu baleme kukozesa mikutu egyo kusasaanya bukyayi oba obulimba.\n“Omuntu asobola okukozesa emikutu okusasaanya obucaayi, obusosoze mu mawanga, eddiini oba eby’obufuzi singa abeera tewali amulung’amya” Bbosa bwe yannyonnyodde.\nUGANDA MEDIA CENTRE ENNYONNYOLA:\nAmyuka akulira media Centre Col. Shaban Bantaliza yategeezezza nti kituufu owamawulire alina eddembe okufuna amawulire gaayagala n’agafulumya kyokka alina okukimanya nti ebintu ebitongole bya gavumenti ebimu birina enkizo okugaana okufulumya ebintu ebimu.\nYagambye nti ebintu ebimu birina okutunuulirwa mu ngeri ey’enjawulo ng’omuntu tonkulembeza mawulire, gavumenti oba omuntu akugaanye okubifulumya naye wa wekiteeka Uganda.\nAnnyonnyola nti abakola okunoonyereza basaana okugenda mu buli kanyomero okuzuula ekituufu kiki ekiriwo baleme kwoger aku ddembe lyokka.


Olubereberye 7 | Bayibuli ey'Oku Mukutu Gwaffe Ogwa Intaneeti | New World Translation\nOkuyingira mu lyato (1-10)\nAmataba ku nsi (11-24)\n7 Oluvannyuma lw’ebyo, Yakuwa n’agamba Nuuwa nti: “Yingira mu lyato n’ab’ennyumba yo bonna, kubanga mu mulembe guno ggwe gwe ndabye ng’oli mutuukirivu mu maaso gange.+ 2 Ku nsolo ennongoofu eza buli kika twalako musanvu musanvu,*+ ensajja n’enkazi; ku nsolo ezitali nnongoofu twalako bbiri bbiri, ensajja n’enkazi; 3 era ne ku bibuuka mu bbanga twalako musanvu musanvu,* ekisajja n’ekikazi, ezzadde lyabyo lisobole okusigala ku nsi nga ddamu.+ 4 Kubanga oluvannyuma lw’ennaku musanvu ŋŋenda kutonnyesa enkuba+ ku nsi okumala ennaku 40, emisana n’ekiro;+ era ŋŋenda kusaanyaawo buli ekirina obulamu ku nsi kye nnakola.”+ 5 Nuuwa n’akola byonna Yakuwa bye yamulagira. 6 Nuuwa yali aweza emyaka 600 amataba we gajjira ku nsi.+ 7 Nuuwa n’ayingira mu lyato ne batabani be ne mukazi we ne baka batabani be ng’amataba tegannajja.+ 8 Ku nsolo zonna ennongoofu, ne ku zitali nnongoofu, ne ku bibuuka, ne ku bitambula ku ttaka byonna,+ 9 ne ziyingira bbiri bbiri eri Nuuwa mu lyato, ensajja n’enkazi, nga Katonda bwe yalagira Nuuwa. 10 Era oluvannyuma lw’ennaku musanvu amataba ne gajja ku nsi. 11 Mu mwaka ogw’olukaaga ogw’obulamu bwa Nuuwa, mu mwezi ogw’okubiri, ku lunaku olw’ekkumi n’omusanvu, ensulo zonna ez’oguyanja* ne zizibukuka, n’ebituli eby’eggulu ne bigguka.+ 12 Enkuba n’etonnya ku nsi okumala ennaku 40, emisana n’ekiro. 13 Ku lunaku olwo lwennyini Nuuwa yayingira mu lyato ne batabani be, Seemu, Kaamu, ne Yafeesi,+ ne mukazi we, ne baka batabani be abasatu.+ 14 Baayingira na buli nsolo ey’omu nsiko okusinziira ku kika kyayo, na buli nsolo erundibwa okusinziira ku kika kyayo, na buli nsolo ey’oku nsi eyeewalula* okusinziira ku kika kyayo, na buli ekibuuka okusinziira ku kika kyakyo, na buli kinyonyi ekya buli ngeri. 15 Ne bigenda eri Nuuwa mu lyato, bibiri bibiri ku buli ekirina omubiri ekirina omukka ogw’obulamu.* 16 Bwe bityo ne biyingira ekisajja n’ekikazi ku byonna ebirina omubiri, nga Katonda bwe yamulagira. Oluvannyuma Yakuwa n’aggalawo oluggi. 17 Enkuba n’etonnya ku nsi okumala ennaku 40, amazzi ne geeyongera ne gatandika okusitula eryato, ne liseeyeeya kungulu ku mazzi agaali gabuutikidde ensi. 18 Amazzi ne gajjula wonna ne geeyongera nnyo ku nsi, eryato ne liseeyeeya ku mazzi. 19 Amazzi ne gaba mangi nnyo ku nsi ne gabuutikira ensozi zonna empanvu ezaali wansi w’eggulu.+ 20 Amazzi gaalinnya ne gasukka ensozi obuwanvu bwa mikono* 15. 21 Ebiramu byonna ebyali ku nsi ne bizikirira:+ ebibuuka, ensolo ez’awaka, ensolo ez’omu nsiko, ebiramu ebitambulira mu bibinja, n’abantu bonna.+ 22 Buli kintu ekyali ku lukalu ekyalina omukka ogw’obulamu mu nnyindo zaakyo,+ ne kifa. 23 Bw’atyo Katonda n’asaanyaawo buli kiramu ekyali ku nsi: abantu, ensolo, ensolo ezeewalula, n’ebibuuka mu bbanga; byonna ne bisaanawo ku nsi.+ Nuuwa yekka n’abo be yali nabo mu lyato be baawonawo.+ 24 Amazzi ne gaba mangi nnyo ku nsi okumala ennaku 150.+\n^ Era kiyinza okuvvuunulwa, “emigogo musanvu egy’ensolo zonna ennongoofu.”\n^ Era kiyinza okuvvuunulwa, “emigogo musanvu egy’ebibuuka mu bbanga.”\n^ Ekigambo “oguyanja” kitegeeza amazzi amangi agaali waggulu mu bbanga agaali geetoolodde ensi agoogerwako mu Olubereberye 1:6, 7 nga “amazzi . . . ag’okubeera waggulu w’ebbanga.”\n^ Laba obugambo obuli wansi ku Lub 1:24.\n^ Oba, “omwoyo ogw’obulamu.”


Bukedde Online - Ebya Kanyamunyu okweyimirirwa bigudde butaka: Ababaka, Anywa ne Otto batiisizza okwabulira FDC lwa Byanyima kumweyimirira\nEyasuula bbebi we mu kaabuyonjo bamusibye...\nTamale Mirundi bamulumirizza okubba ettaka...\nAbabaka; Beatrice Anywa ne Odongo Otto batiisizza okuva mu FDC lwa Winnie Byanyima kwesowolayo okweyimirira Kanyamunyu\nWinnie Byanyima ng'ali mu kkooti okweyimirira Kanyamunyu. EBIFAANANYI BYONNA BYA JOSEPH MAKUMBI\nAKAVUYO kabaluseewo ku kkooti enkulu ababaka ba Palamenti okuli Beatrice Anywa ne Odongo Otto nga bali n'abeηηanda z'omugenzi Kenneth Akena bwe bawakkanyizza ekya Winnie Byanyima okuvaayo okweyimirira Kanyamunyu gwe balumiriza okutta omuntu waabwe.\nByanyima, muka Dr. Kizza Besigye azze ku kkooti Enkulu okweyimirira omwana wa mwannyina, Andrew Kanyamunyu ali ku musango gw’okutta Akena era wano abeηηanda z’omugenzi we bamulumbidde (Byanyima) nga bamuwogganira nti teyandibadde ye kuvaayo kweyimirira Kanyamunyu nga Abacholi bangi basibiddwa n’okuttibwa nga balwanirira bba Besigye n'atavaayo!\nBano bakaabye amaziga nga bagamba nti Besigye yabasaba obutaddamu kwogera ku musango gwa Kanyamunyu ne bamugondera kyokka mukyala we Byanyima okuvaayo ne yeeyimirira omuntu eyatta Mucholi munnaabwe kabonero akalaga nti tebakyetaagibwa mu FDC.\nAbabaka; Odonga Otto, Beatrice Anywar, Achiro Lucy, n'abalala babiri batiisizza okwabulira FDC nga bagamba nti ssi bamativu n'ekya Byanyima okweyimirira Kanyamunyu.\nOmulamuzi agobye okusaba kwa Kanyamunyu okweyimirwa\nYe omulamuzi Eva Kabanda mu nsala ye agaanye okusaba kwa ba Kanyamunyu okweyimirirwa era n’abalagira baddeyo e Luzira baddemu okweyanjula mu kkooti y’e Nakawa ng’omusango bwe gubadde gutambula.\nKanyamunyu agambibwa okuba Akena amasasi e Lugogo ng'amubonereza olw’okukolobola emmotoka ye.\nOno avunaanibwa ne mukazi we Cynthia Munwangari.